**РЕСПУБЛИКАЛЫҚ БЮДЖЕТТІҢ АТҚАРЫЛУЫН БАҚЫЛАУ**

**ЖӨНІНДЕГІ ЕСЕП КОМИТЕТІ**

**АУДИТОРЛЫҚ ҚОРЫТЫНДЫ**

**Республикалық және өңірлік индустрияландыру карталарына енгізілген жобалардың іске асырылу тиімділігін бағалау, сондай-ақ квазимемлекеттік сектор субъектісі активтерінің**

**басқарылуын талдау**

**Нұр-Сұлтан қаласы**

**2022 жыл**

**МАЗМҰНЫ**

|  |  |  |
| --- | --- | --- |
|  |  | бет |
| **I.**1.11.21.31.4 | **Кіріспе бөлік**Аудиторлық іс-шараның атауы:Аудиторлық іс-шараның мақсаты Мемлекеттік аудит объектілеріАудиторлық іс-шарамен қамтылған кезең | 3333 |
| **II.** | **Негізгі (талдамалық) бөлік** | 3-28 |
| 2.1 | Аудит жүргізілетін саланың жай-күйін қысқаша талдау  | 3-8 |
| 2.2 | Мемлекеттік аудиттің негізгі нәтижелері | 8-28 |
| 2.3 | «Даму» кәсіпкерлікті дамыту қоры» АҚ-ның өңірлік филиалдарында жүргізілген үстеме тексерулердің нәтижелері | 28 |
| 2.4 | «Steel Manufacturing» ЖШС-дажүргізілген аудиттің нәтижелері | 28 |
| **III.** | **Қорытынды бөлік** | 28-35 |
| 3.1 | Мемлекеттік аудит барысында қабылданған шаралар | 29 |
| 3.2 | Мемлекеттік аудиттің нәтижелері бойынша тұжырымдар | 29-31 |
| 3.3 | Мемлекеттік аудиттің нәтижелері бойынша ұсынымдар мен тапсырмалар | 32-35 |
| 3.4 | Қосымшалар | 35 |

**Есеп комитеті**

**Төрағасының м.а.**

**Р.Н. Рахимовке**

**АУДИТОРЛЫҚ ҚОРЫТЫНДЫ**

1. **Кіріспе бөлік**
	1. **Аудиторлық іс-шараның атауы:** Республикалық және өңірлік индустрияландыру карталарына енгізілген жобалардың іске асырылу тиімділігін бағалау, сондай-ақ квазимемлекеттік сектор субъектісі активтерінің басқарылуын талдау\*.

**\****«Steel Manufacturing» ЖШС-да аудит ҚР ПӘ 2022 ж.03.02. тапсырмасы бойынша жүргізілді*

**1.2. Аудиторлық іс-шараның мақсаты**: Республикалық және өңірлік индустрияландыру карталарына енгізілген жобалардың іске асырылу тиімділігін бағалау, сондай-ақ квазимемлекеттік сектор субъектісі активтерінің басқарылуын талдау.

**1.3. Мемлекеттік аудит объектілері:** «Қазақстан Республикасы Индустрия және инфрақұрылымдық даму министрлігінің Индустриялық даму комитеті» РММ, «Бәйтерек» ұлттық басқарушы холдингі» АҚ *(«Бәйтерек» ҰБХ» АҚ*), «Ақмола облысының кәсіпкерлік және туризм басқармасы» ММ, «Қарағанды облысының өнеркәсіп және индустриялық-инновациялық даму басқармасы» ММ, «Қарағанды облысының кәсіпкерлік басқармасы» ММ, «Солтүстік Қазақстан облысы әкімдігінің кәсіпкерлік және индустриялық-инновациялық даму басқармасы» КММ, «Түркістан облысының кәсіпкерлік және сауда басқармасы» ММ, «Түркістан облысының инвестиция және экспорт басқармасы» ММ, «Шымкент қаласының кәсіпкерлік және индустриалды-инновациялық даму басқармасы» ММ, «Steel Manufacturing» ЖШС.

Үстеме тексеру объектілері:«Қазақстанның Даму Банкі» АҚ *(«ҚДБ» АҚ*), «Даму» кәсіпкерлікті дамыту қоры» акционерлік қоғамының Ақмола облысы бойынша өңірлік филиалы, «Даму» кәсіпкерлікті дамыту қоры» акционерлік қоғамының Қарағанды облысы бойынша өңірлік филиалы, «Даму» кәсіпкерлікті дамыту қоры» акционерлік қоғамының Солтүстік Қазақстан облысы бойынша өңірлік филиалы, «Даму» кәсіпкерлікті дамыту қоры» акционерлік қоғамының Түркістан облысы бойынша өңірлік филиалы, «Даму» кәсіпкерлікті дамыту қоры» акционерлік қоғамының Шымкент қаласы бойынша өңірлік филиалы.

**1.4. Мемлекеттік аудитпен қамтылған кезең:** 2014 жылғы 1 қаңтар - 2021 жылғы 31 желтоқсан аралығы, «Steel Manufacturing» ЖШС бойынша – 2020 жылғы 7 мамыр - 2021 жылғы 31 желтоқсан аралығы (*қызметті талдау үшін 2014-2019, 2022 жылдар аралығындағы деректер пайдаланылды, жекелеген мәселелер бойынша 2017 және 2020 жылдар қамтылды*). Сондай-ақ, жан-жақты талдау және толыққанды тиімділік аудитін жүргізу мақсатында 2000 жылғы 1 қаңтар - 2013 жылғы 31 желтоқсан аралығындағы кезең қамтылды.

**II. Негізгі (талдамалық) бөлік**

**2.1. Аудит жүргізілетін саланың жай-күйін қысқаша талдау.**

Қазақстан Республикасында тәуелсіздік жылдары ішінде индустриялық даму арқылы ұлттық экономиканы жаңғыртуға және әртараптандыруға бағытталған бірқатар бағдарламалық стратегиялық құжаттар қабылданды.

Мәселен, 2003 жылы негізінен шикізаттық бағыттылықтан сервистік-технологиялық экономикаға көшу жағдайларын қамтамасыз етуге бағытталған Қазақстан Республикасының 2003-2015 жылдарға арналған индустриялық-инновациялық даму стратегиясы бекітілді (*ҚР Президентінің 2010 жылғы 19 наурыздағы №958 Жарлығымен күші жойылды*). Стратегияны 3 кезеңде іске асыру көзделді: 1-кезең 2003 - 2005 жылдар аралығы; 2-кезең 2006 - 2010 жылдар аралығы; 3-кезең 2011 - 2015 жылдар аралығы. Дегенмен, 2010 жылы жоғарыда аталған Стратегия **өзінің логикалық соңына жетпей, жойылуға қойылды.**

Осы жылы Қазақстан Республикасын үдемелі индустриялық-инновациялық дамыту жөніндегі 2010-2014 жылдарға арналған мемлекеттік бағдарлама (*бұдан әрі - ҮИИДМБ*) әзірленіп, бекітілді. ҮИИДМБ мақсаты экономиканы әртараптандыру және бәсекеге қабілеттілігін арттыру арқылы оның орнықты және теңгерімді өсуін қамтамасыз ету болып табылады.

ҮИИДМБ іске асыру үшін барлығы 25 түрлі салалық бағдарлама әзірленді, ҚР өндірістік қуаттарын ұтымды орналастырудың 2015 жылға дейін схемасы бекітілді (*2010 жылғы 14 сәуірдегі №304 ҚРҮҚ*), сондай-ақ алғаш рет **2010-2014 жылдарға арналған республикалық индустрияландыру картасы** бекітілді (*2010 жылғы 14 сәуірдегі №303 ҚРҮҚ*).

2014 - 2021 жылдар аралығындағы кезеңде Қазақстан Республикасын индустриялық-инновациялық дамытудың 2015 - 2019 және 2021-2025 жылдарға арналған тұжырымдамалары шеңберінде Қазақстан Республикасын индустриялық – инновациялық дамытудың 2015-2019 жылдарға және 2020-2025 жылдарға арналған мемлекеттік бағдарламалары (*бұдан әрі - 2015-2019 жылдарға арналған ИИДМБ және 2020-2025 жылдарға арналған ИИДМБ*) бекітілді.

2014-2021 жылдары Қазақстан Республикасын индустриялық-инновациялық дамыту саясаты Қазақстан Республикасының 2025 жылға дейінгі стратегиялық даму жоспарында белгіленген ұзақ мерзімді саясатты ескере отырып, өңдеу өнеркәсібін дамытуға бағытталған. Бұл ретте, Қазақстан Республикасының 2025 жылға дейінгі стратегиялық даму жоспарында өңдеу секторын дамытуға инвестиция салатын кәсіпорындар үшін экспорттық қолдау және еңбек өнімділігін арттыру бөлігінде қолдау күшейтілетіні белгіленген. **Қосылған құнның өсуі** негізгі өлшемшартқа айналады.

Мәселен, 2015-2019 жылдарға арналған ИИДМБ, 2020-2025 жылдарға арналған ИИДМБ еңбек өнімділігін арттыруға және өңделген тауарлар экспортының көлемін ұлғайтуға бағытталған **өңдеу өнеркәсібінің** бәсекеге қабілеттілігін ынталандыруға баса назар аударылды.

**Өңдеу өнеркәсібінің 2014-2021 жылдардағы негізгі көрсеткіштері**

| **№ р/с** | **Атауы**  | **2014** | **2015** | **2016** | **2017** | **2018** | **2019** | **2020** | **2021** |
| --- | --- | --- | --- | --- | --- | --- | --- | --- | --- |
| 1. | Өндіріс, млрд. теңге | 6090,0 | 5978,0 | 8047,0 | 9401,0 | 10404,0 | 11573,0 | 13233,0 | 16807,0 |
| 2. | Экспорттау, млн $ | 18384,0 | 14034,0 | 12651,0 | 15570,0 | 15744,0 | 15826,0 | 15456,0 | 19827,0 |
| 3. | Импорт, млн $ | 38468,0 | 28290,0 | 23135,0 | 27231,0 | 30447,0 | 35738,0 | 36388,0 | 38253,0 |
| 4. | Негізгі капиталға инвестиция, млрд.тг. | 729,0 | 825,0 | 878,0 | 956,0 | 1242,0 | 1017,0 | 1078,0 | 1550,0 |
| 5.  | Еңбек өнімділігі, бір адамға мың теңге | 7634,0 | 7603,0 | 9366,0 | 10547,0 | 12170,0 | 13661,0 | 15874,0 | 18627,0 |
| 6. | Жұмыспен қамту (толық) мың адам. | 536,3 | 552,6 | 568,2 | 581,6 | 580,5 | 583,6 | 581,8 | 581,8 |
| 7. | Жұмыс істейтін кәсіпорындар, мың бірлік. | 11,3 | 13,2 | 13,8 | 14,5 | 14,7 | 15,8 | 16,9 | 18,1 |
| 8. | Салықтар және басқа да міндетті төлемдер, млрд. теңге | 779 | 847 | 1028 | 1194 | 1294 | 1477 | 1746 | 1450\* |
| 9. | ЖІӨ, млрд. теңге | 39676,0 | 40884,0 | 46971,0 | 54379,0 | 61819,0 | 69533,0 | 70649,0 | 81269,0 |
| 10. | ЖҚҚ, млрд.теңге | 4094,0 | 4201,0 | 5322,0 | 6134,0 | 7065,0 | 7973,0 | 9236,0 | 10837,0 |
| 11. | ЖІӨ-нің жалпы ішкі өнімдегі үлесі % | 10,2 | 10,1 | 11,3 | 11,2 | 11,4 | 11,4 | 13,1 | 13,3 |

*Деректер көзі: Қазақстан Республикасы Стратегиялық жоспарлау және реформалар агенттігінің Ұлттық статистика бюросы және Комитеттің деректері*

Бұл ретте, ЖІӨ құрылымындағы жалпы қосылған құнның (ЖҚҚ) үлесі соңғы 8 жылда 4%-дан аспады.

ҮИИДМБ іске асыру кезеңінде елдің ЖІӨ-дегі өңдеу өнеркәсібінің үлесі 2010 жылы - 11,3%, 2011 жылы - 11,0%, 2012 жылы - 11,0%, 2013 жылы - 11,7% және 2014 жылы - 10,2% құрады.

**2014-2020 жылдардағы экономикалық қызмет түрлері бойынша өнеркәсіп өнімін (тауарларды, көрсетілетін қызметтерді) өндіру көлемінің серпіні (млн. теңге)**

|  |  |  |  |  |  |  |  |
| --- | --- | --- | --- | --- | --- | --- | --- |
| **Өнеркәсіп өндірісінің жалпы көлемі, соның ішінде:** | **2014** | **2015** | **2016** | **2017** | **2018** | **2019** | **2020** |
| **18 529 225** | **14 931 378** | **19 026 782** | **22 790 209** | **27 218 062** | **29 380 342** | **27 028 506** |
| Тау-кен өндіру  | 11 060 179 | 7 521 180 | 9 397 619 | 11 568 785 | 14 877 068 | 15 978 061 | 11 785 557 |
| Өңдеу | 6 089 645 | 5 978 008 | 8 046 845 | 9 400 848 | 10 403 854 | 11 573 350 | 13 232 696 |
| Элетр энергиясымен, газбен, бумен, ыстық сумен және ауаны кондициялаумен қамтамасыз ету  |  1 210 167 | 1 256 429 | 1 384 129 | 1 582 299 | 1 693 343 | 1 561 366 | 1 740 718 |
| Сумен жабдықтау; қалдықтарды жинау, өңдеу және кәдеге жарату, ластануды жою жөніндегі қызмет | 169 234 | 175 761 | 198 189 | 238 277 | 243 797 | 267 565 | 269 535 |

*Деректер көзі: Қазақстан Республикасы Стратегиялық жоспарлау және реформалар агенттігінің Ұлттық статистика бюросы*

Өңдеу өнеркәсібі өнімі өндірісінің өсуіне қарамастан, 2010 жылмен салыстырғанда 2014 жылы (-1,1 п. т.), 2015 жылы (-1,2 п. т.), 2017 жылы (-0,1 п. т.) ЖІӨ-дегі өңдеу өнеркәсібі үлесінің теріс тренді байқалады және 2018 жылы (+0,1 п. т.) және 2019 жылы (+0,1 п. т.) 2010 жылдың деңгейінде сақталған.

**2014-2020 жылдардағы өңдеу өнеркәсібі көлемінің және өнеркәсіп өндірісі индексінің өзгеру серпіні**

*Деректер көзі: Қазақстан Республикасы Стратегиялық жоспарлау және реформалар агенттігінің Ұлттық статистика бюросы*

 Өңдеу өнеркәсібі көлемінің ең көп өсуі 2016 жылы (*өткен жылға қарағанда 134,6%*) және 2015 жылы өткен жылға қарағанда өңдеу өнеркәсібі көлемінің төмендеуі (*2014 жылға қарағанда 98,2%*) байқалды. Мәселен, өңдеу өнеркәсібінің нақты көлем индексінің (*НКИ*) ең жоғары өсу қарқыны 2017 жылы байқалды (*2016 жылға қарағанда 105,6%*).

 Экономикалық қызмет түрлері бойынша өнеркәсіптік өндірістің жалпы құрылымында 2019-2021 жылдардағы республикалық өнеркәсіптік өнім көлеміндегі өңдеу өнеркәсібінің үлес салмағы мынадай.

|  |  |  |  |  |
| --- | --- | --- | --- | --- |
| № р/с |  | **2019 жылы** | **2020 жылы** | **2021 жылы** |
| Өнеркәсіп өндірісінің көлемі (тауарлар, қызметтер) млн. теңге  | Өнеркәсіп өнімінің республикалық көлеміндегі қызметтің үлес салмағы, %  | Өнеркәсіп өндірісінің көлемі (тауарлар, қызметтер) млн. теңге  | Өнеркәсіп өнімінің республикалық көлеміндегі қызметтің үлес салмағы, %  | Өнеркәсіп өндірісінің көлемі (тауарлар, қызметтер) млн. теңге  | Өнеркәсіп өнімінің республикалық көлеміндегі қызметтің үлес салмағы, %  |
|  | **БАРЛЫҒЫ:** | **29 380 342** | **100** | **26 743 437** | **100** | **37 047 605,88** | **100%** |
| 1 | Тау-кен өндіру өнеркәсібі және карьерларді қазу | 15 978 061 | 54,7 | 11 735 101 | 43,9 | 17 808 986,9 | 48,1 |
| 2 | **Өңдеу өнеркәсібі** | **11 573 350** | **38,2** | **13 039 387** | **48,7** | **16 807 039,72** | **45,4** |
| 3 | Элетр энергиясымен, газбен, бумен, ыстық сумен және ауаны кондициялаумен қамтамасыз ету | 1 561 366 | 6,2 | 1 712 607 | 6,4 | 2 104 808,398 | 5,7 |
| 4 | Сумен жабдықтау; қалдықтарды жинау, өңдеу және кәдеге жарату, ластануды жою жөніндегі қызмет | 267 565 | 0,9 | 256 342 | 1,0 | 326 770,862 | 0,8 |

 2020 жылмен салыстырғанда өнеркәсіп өнімінің республикалық көлеміндегі өңдеу өнеркәсібінің үлес салмағы 2021 жылы 3,3%-ға азайды *(Қазақстан экономикасына коронавирустық инфекцияның таралуы теріс әсер етті, бұл сыртқы тауар айналымын жүзеге асыруға және әлемдік экономика қарқынының төмендеуіне, өндірістің төмен техникалық деңгейіне, кәсіпорындардың ескірген материалдық-техникалық базасына, кәсіпорындардың импортқа жоғары тәуелділігіне, білікті кадрлардың тапшылығына, сондай-ақ өңдеу өнеркәсібінің отандық кәсіпорындарының жүктелмеуіне теріс әсер етті).*

 Кәсіпкерлік кодексінің 256-бабының 2-тармағына сәйкес Индустрияландыру картасы мен Өңірлердің кәсіпкерлігін қолдау карталары тиісінше республика және өңірлер деңгейлеріндегі индустриялық-инновациялық жүйені **мониторингтеу** (іске асыру) **құралдары** болып табылады және индустриялық-инновациялық қызмет субъектілері іске асыратын индустриялық-инновациялық жобалардың жиынтығын білдіреді.

 2015 – 2019 жылдарға арналған ИИДМБ іске асыру мақсатында **Индустрияландыру картасы** бекітілді *(2014 жылғы 31 желтоқсандағы №1418 ҚРҮҚ).*

 Индустрияландыру картасының жобалары бойынша жалпы үйлестіру жобаларды іске асыруға жауапты мемлекеттік органдармен бірлесіп индустриялық-инновациялық қызметті қолдау саласындағы уәкілетті органға *(қазіргі уақытта ҚР ИИДМ)* бекітіледі.

 Өңірлік карта жобалары бойынша жалпы үйлестіру өңірлік даму саласындағы уәкілетті органға *(қазіргі уақытта ҚР ҰЭМ)* мемлекеттік қолдау шараларын ұсыну операторларымен, жергілікті уәкілетті органдармен және «Атамекен» ҰКП-мен бірлесіп бекітіледі.

 Алайда, аудит нәтижелері көрсеткендей, Индустрияландыру картасының және Өңірлер кәсіпкерлігін қолдау карталарының (*бұдан әрі - Карталар*) жобаларын үйлестіруге жауапты уәкілетті органдар Карталар жобаларының іске асырылуын **үйлестіруді толық көлемде қамтамасыз етпейді.**

 Мәселен, Есеп комитетінің Өңірлер кәсіпкерлігін қолдау карталарының жобалары іске асыру туралы ақпарат беру жөніндегі сұрау салуын орындауды ҚР ҰЭМ 4 айға созды *(12.11.2021 ж. - 18.03.2022 ж. аралығында).*

 Сонымен қатар, ұсынылған ақпарат жобалар іске асырылатын орындарда тікелей алынған **нақты деректерге сәйкес келмейді,** бұл ҚР ҰЭМ мен жергілікті атқарушы органдардың нашар бақылауы мен іс-қимылдарының үйлестірілуін білдіреді. Мысалы, Қарағанды облысының «Металл бұйымдарын өндіруге арналған цех салу» жобасы *(бастамашысы – «Автообъединение» ЖШС)* ҚР ҰЭМ деректері бойынша тұрақты жұмыс істейді, іс жүзінде жоба шығынды болып табылады *(Екінші деңгейдегі банк алдындағы қаржылық міндеттемелерді орындамаудан, шикізат бағасының өсуінен, айналым қаражатының болмауынан)*, өндіріс 2020 жылдан бастап тоқтатылған.

 ҚР ИИДМ-нің атынан Индустриялық даму комитеті қызметінің нәтижелері төменде 2.2.1-бөлімде келтірілген.

 Сонымен қатар, Комитет пен жергілікті атқарушы органдар ұсынған ақпарат бойынша ИИДМБ іске асыру кезеңінде Карталарға жалпы сомасы 20 137,9 млрд. теңгеге, 300 944 жұмыс орнын құрумен 1932 жоба енгізілді, соның ішінде:

 1) 2010-2014 жылдары – жалпы сомасы 3 086,6 млрд. теңгеге, 127 019 жұмыс орнын құрумен 770 жоба;

 2) 2015-2019 жылдары –жалпы сомасы 5 101,8 млрд. теңгеге, 74 305 жұмыс орнын құрумен 556 жоба;

 3) 2020-2025 жылдары –жалпы сомасы 11 949,5 млрд. теңгеге, 99 620 жұмыс орнын құрумен 606 жоба.

 Жалпы 2014-2021 жылдары Карталар шеңберінде жалпы сомасы 7 791,1 млрд. теңгеге 1037 жоба пайдалануға берілді, 128 279 жұмыс орны құрылды.

 *Дереккөз: өңірлер әкімдіктерінің хаттары негізінде Комитет деректері*

ҚР ИИДМ Есеп комитетінің отырысында 2010 – 2021 жылдары енгізілген Карталар жобаларының саны туралы қате ақпарат ұсынғанын айта кету керек: жалпы сомасы 10,4 трлн. теңгеге 151,8 мың жұмыс орнын құрумен. Мәселен, аталған жобалардың санына жабық, рентабельді емес жобалар, сондай-ақ Карталардың құрамына кірмейтін жобалар енгізілген. Мысалы, Қарағанды облысы бойынша жобалар тізбесіне «Жез бұйымдарын өндіру зауыты» жобасы енгізілген, бастамашы – «Steel Manufacturing» ЖШС, ол іс жүзінде Қарағанды облысының Кәсіпкерлікті қолдау картасына кірмейді.

Сонымен қатар, ҚР ИИДМ ел ауқымындағы жабық, тоқтатылған және толық қуатта жұмыс істемейтін жобалар саны туралы мәліметтерге ие емес.

Қазіргі уақытта 2020-2025 жылдарға арналған ИИДМБ «Қазақстандықтардың әл-ауқатын арттыруға бағытталған орнықты экономикалық өсу» ұлттық жобасының (*бұдан әрі – Ұлттық жоба*) «Индустриялық-инновациялық даму» бағытына трансформацияланды. Ұлттық жобада нақты міндеттер, нәтижелер көрсеткіштері, міндеттерге қол жеткізуге бағытталған бюджет қаражатының сомалары, сондай-ақ міндеттер мен көрсеткіштерге қол жеткізуге жауапты лауазымды адамдар айқындалған.

Сондай-ақ, «Өнеркәсіптік саясат туралы» Заңның қабылдануымен 2022 жылдан бастап өнеркәсіптік саясаттың іске асырылуын мониторингілеу индустриялық-инновациялық қызмет субъектілері іске асыратын өнеркәсіптік-инновациялық жобалардың жиынтығын білдіретін **бірыңғай индустрияландыру картасы** арқылы жүзеге асырылатын болады.

Индустрияландырудың бірыңғай картасы бойынша жалпы үйлестіру жауапты мемлекеттік органдармен және жергілікті атқарушы органдармен бірлесіп ҚР ИИДМ-де қалады.

**2.2. Мемлекеттік аудиттің негізгі нәтижелері.**

***2.2.1. «Қазақстан Республикасы Индустрия және инфрақұрылымдық даму министрлігінің Индустриялық даму комитеті» РММның (бұдан әрі – Комитет) республикалық және өңірлік индустрияландыру карталарына енгізілген жобаларды іске асырудағы қызметін бағалау.***

2014 жылдан бастап Индустрияландыру картасын жүргізу функциясын Инвестициялар және даму министрлігінің Инвестициялар комитеті жүзеге асырды, ол 2019 жылы қайта құрылып, Сыртқы істер министрлігіне берілді.

2019 жылғы 7 ақпаннан бастап бұл міндет ИИДМ Индустриялық даму және өнеркәсіптік қауіпсіздік комитетіне (*ИДӨҚК*) жүктелді. Бұдан әрі, 2020 жылғы 20 қазанда ИДӨҚК Өнеркәсіптік қауіпсіздік комитеті мен Индустриялық даму комитетіне бөліну арқылы қайта ұйымдастырылды. Осылайша, 2014 жылдан бастап Индустрияландыру картасын жүргізу мәселелері **әртүрлі уақытта түрлі министрліктер мен ведомстволарға жүктелді.**

Бұл ретте, Комитеттің түсіндірмесіне сәйкес, Индустрияландыру картасы және өңірлер кәсіпкерлігін қолдау картасы жобаларын үйлестіру және мониторингілеу жөніндегі функцияларды Инвестициялар комитетінен алып, Комитетке беру кезінде жоғарыда көрсетілген функцияларға қатысты құжаттар Комитетке **ресми түрде берілмеген.**

1. Министрліктердің ведомстволары арасында Карталарға енгізілген жобалардың іске асырылуын мониторингілеу бойынша функцияларды бірнеше рет беру жүргізіліп жатқан мониторингтің сапасына теріс әсер еткен және 2014-2018 жылдар кезеңінде жобалардың енгізілуін/шығарылуын негіздейтін **құжаттардың жоғалуына** әкелді.Бұдан басқа, Комитетте өңірлер бөлінісінде іске асыру **жоспарланған жобалар туралы жоспарлы көрсеткіштер жоқ**, нақты іске асырылған жобалардың жыл басына жоспарланған жобаларға сәйкестігіне **талдау жүргізілмейді.**

2. Комитетке бекітілген Карталарға енгізілген жобалардың іске асырылуын үйлестіру жөніндегі міндет нақты көрсеткіштер мен жобалар мониторингінің алгоритмін айқындамай, **жүйесіз** орындалды.

3. Карталарға жобаларды іріктеу 2020-2025 жылдарға арналған ИИДМБ басымдықтарына сәйкес жүзеге асырылатынына қарамастан, мемлекеттік бағдарламаның өзінде өңдеу өнеркәсібі қызметінің нақты басым түрлері **айқындалмаған**.

4. Комитеттің Карталарға енгізілген жобаларды іске асыруға жауапты орындаушылармен кері байланыс тетіктерінің нашар жүйесін, сондай-ақ өңірлерде іске асырылатын жобалардың санын **нақты есепке алудың болмауын** атап өту қажет.

Мәселен, аудит кезінде Карталарды өзектілендіру барысында 2021 жылдың қорытындысы бойынша жергілікті атқарушы органдардың деректері негізінде іске асырылған жобалардың нақты саны **134 жобаны** құрады *(11877 жұмыс орнын құра отырып, сомасы 1207,5 млрд. теңгеге),* ал Комитет ҚР Премьер-Министрі Кеңсесіне және аудитке **144 жобаны** іске асыру туралы ақпарат ұсынды *(1308,0 млрд. теңге сомасына 12 863 тұрақты жұмыс орнын құрумен)* немесе алшақтық 10 жобаны *(сомасы 100,5 млрд. теңгеге және 986 жұмыс орнына)* құрады.

Бұл ретте, Комитетте жобаларды іске асыруға Энергетика министрлігі жауапты болған республикалық Индустрияландыру картасының жобалары бойынша 2014-2021 жылдардағы ақпарат жоқ, бұл Индустрияландыру картасына енгізілген осы жобаларды іске асыруға Комитет тарапынан **үйлестірудің жоқ екендеген** қосымша айғақтайды.

Осылайша, Комитет мониторингінің дұрыс деректерінің болмауына және мемлекеттік органдардан алынған деректердің жергілікті атқарушы органдардың деректерімен алшақтығына байланысты алынған салықтар, құрылған жұмыс орындары, экспорт көлемі және т.б. түрінде Карталар жобаларын іске асырудан нақты әсерді (*әлеуметтік-экономикалық әсерді*) айқындау іс жүзінде мүмкін емес.

5. ҮИИДМБ-да Индустрияландыру картасы жобаларының мониторингін **ақпараттық-талдау жүйесі базасында** жобаларды іске асыруға жауапты мемлекеттік органдармен бірлесіп индустриялық-инновациялық қызметті мемлекеттік қолдау саласындағы уәкілетті орган жүзеге асырады деп болжанғанын атап өту қажет. Бұл жүйеде жобалардың іске асырылу барысы туралы сапалық және сандық көрсеткіштер, жоспар-кесте және мәліметтер қамтылып, жобалардың бастамашы-кәсіпкерлерінің туындайтын проблемалары туралы сигнал беру мүмкіндігін қамтамасыз ете отырып, қазіргі заманғы ақпараттық технологияларды пайдалану арқылы жобалар бойынша ақпаратты жинау мен өңдеудің интерактивті процесін қамтамасыз ету көзделді.

Бұдан басқа, осы жүйенің базасында **жұмыспен қамту жөніндегі уәкілетті орган** құрылыс және пайдалану кезеңдерін қоса алғанда, алдағы кезеңге нақты мамандықтар бойынша кадрларға қажеттілікке талдау жүргізеді деп жоспарланды. Осының негізінде кәсіптер мен мамандықтар жобаларын іске асыру үшін барлық қажетті *(соның ішінде даналап, эксклюзив етіп даярлау)* мемлекеттік білім беру тапсырысын қалыптастыру, сондай-ақ бес жылдық кезеңге арналған Қазақстан Республикасы еңбек ресурстарының болжамды теңгерімін әзірлеу жоспарланды.

Сонымен қатар, кейінгі мемлекеттік бағдарламаларда *(2015-2019 жылдарға және 2020-2025 жылдарға арналған ИИДМБ)* ақпараттық-талдау жүйесі арқылы мониторинг жүргізу туралы норма **болған жоқ**. Нәтижесінде, аудиттелетін кезеңде инвестициялық жобалардың мониторингі осы мониторингті цифрлық қамтамасыз ету мүмкіндіктері пайдаланылмай, «қолмен жасау режимінде» жүргізілді.

Қазіргі уақытта, «Өнеркәсіптік саясат туралы» Заңда **Қазақстан Республикасы өнеркәсібінің ұлттық ақпараттық** жүйесін құру көзделген, оның мақсаты өнеркәсіптің жай-күйі туралы ақпаратты қалыптастыру мен алмасудың тиімділігін арттыру, өнеркәсіп саласындағы қызмет субъектілеріне бизнес жүргізу процесін оңайлату мақсатында өзекті ақпарат беру, сондай-ақ болжау және талдау және өнеркәсіптік саясат бойынша шешімдер қабылдау үшін мемлекеттік органдарды толық және анық ақпаратпен қамтамасыз ету болып табылады.

6. 2013 жылғы 30 желтоқсандағы №1434 ҚРҮҚ бекітілген Қазақстан Республикасының аумағын ұйымдастырудың бас схемасы өзекті етілмеген *(2020-2025 жылдарға арналған ИИДМБ ескере отырып)*, соны ескере отырып Карталарға жобалар іріктеледі. Бас схеманы соңғы өзектілендіру 2017 жылғы мамырда жүргізілді. Бұл ретте, жауапты мемлекеттік орган (*ҚР ИИДМ ҚК*) әзірлеудің нормативтік ұзақтығын (*36 ай*), сондай-ақ Бас схеманың негізгі ережелерінің ИИДМБ басымдықтарына сәйкестігін ескере отырып, Бас схеманы өзектілендіру орынсыз деп санайды.

7. Қараудың барлық кезеңдерінде жобаларға егжей-тегжейлі талдаудың болмауы 15 жобаны іске асыру мерзімдерін **бірнеше рет ауыстыруға** және Индустрияландыру картасын одан әрі түзетуге әкеп соқты.

8. 2014 жылы «перспективалы» мәртебесі бар Индустрияландыру картасына енгізілген 11 жоба немесе жобалардың жалпы санының **30,5%-ы** (*36 жоба*) қисынды аяқталған жоқ және кейіннен 2017-2018 жылдары Индустрияландыру картасынан алып тасталды, бұл осы жобалардың сапасыз іріктелгенін куәландырады.

9. 27.01.2016 ж. №32 ҚРҮҚ бекітілген Жобаларды индустрияландыру картасына және өңірлердің кәсіпкерлігін қолдау карталарына енгізу қағидаларының (*бұдан әрі – №32 жобаларды енгізу қағидалары*) 61-тармағына өзгерістер енгізілгенге дейін Индустрияландыру картасына енгізілген жобалар ҮИИДМБ және ИИДМБ мерзімдері өткеннен кейін, ал өзгерістер енгізілгеннен кейін (*2020 жылғы 6 қазаннан бастап*) кәсіпорындар мен тиісті өңірлердің әкімдіктері ұсынған ақпарат негізінде кәсіпорындар бір жыл ішінде кемінде 70% деңгейде қуаттарды үздіксіз жүктеуге қол жеткізген кезде алып тасталды. Кәсіпорындардан алынған деректер қайта тексерілмейді, бұл олардың анықтығына қауіп төндіреді.

10. Қолданыстағы №32 жобаларды енгізу қағидаларында жобаны іске асыру кезеңінің қандай сатысында (*бастапқы кезеңде (жобалау алдындағы жұмыстар) немесе ЖСҚ заңнамада белгіленген тәртіппен бекітілгеннен кейін және т.б.*) жобаларды Индустрияландыру картасына енгізу үшін өтінім берілетінін айқындайтын норманың болмауы іске асыру кезеңінде жобалар құнының бірнеше рет өзгеруіне әкеп соқты.

11. Индустрияландыру картасына жекелеген проблемалық жобаларды іске асыру мерзімін ауыстыру бойынша өзгерістер енгізуді қамтамасыз етпеу фактілері анықталды. Мәселен, Алматы қаласында құны 36 000,0 млн. теңге болатын үлкен диаметрлі болат дәнекерленген құбырларды өндіру зауыты 2021 жылғы 15 желтоқсанда пайдалануға берілді, ал Индустрияландыру картасына сәйкес іске қосу мерзімі 2018 жылы көзделген, бұл ретте осы жобаны іске асыру мерзімін 2018 жылдан 2021 жылға ауыстыру бойынша Индустрияландыру картасына өзгерістер енгізілмеген.

Осыған ұқсас, 2016 жылы құны 528 153,0 млн. теңге және 1720 жұмыс орнын құрумен Атырау МӨЗ-ін реконструкциялау және жаңғырту жұмыстарын аяқтау қамтамасыз етілмеген. Энергетика министрлігінің деректері бойынша объект 2018 жылы пайдалануға берілді, ал жобалық қуатқа шығуына байланысты 2021 жылғы қазанда Индустрияландыру картасынан алынып тасталды. Бұл ретте, іске асыру мерзімін 2016 жылдан 2018 жылға ауыстыру бойынша өзгерістер осы жоба бойынша Индустрияландыру картасына енгізілмеген.

12. 2015 жылдан бастап іске асырылып жатқан «Өскемен қаласында толық циклді автозауыт пен автокомпоненттер шығаратын технопарк салу» жобасы, құны **52,8 млрд. теңге**, 5,0 мың жұмыс орнын құрумен, «Азия Авто Қазақстан» АҚ тарапынан 8703 КО СЭҚ ТН тауар позициясының көлік құралдарының кемінде бір моделін өнеркәсіптік құрастыруды іске қосу бойынша міндеттемелердің орындалмауына байланысты өзінің қисынды аяқталуын таппады.

13. 2021 жылы Индустрияландыру картасына енгізілген **4 жобаны** пайдалануға беруді қамтамасыз етпеу фактілері анықталды: *1) құны 814 288,0 млн. теңге «Атырау облысында интеграцияланған газ-химия кешенінің (бірінші фаза) құрылысы», 2) құны 356 600,0 млн. теңге «Минералдық тыңайтқыштар өндіру зауытын салу»; 3) 69 600,0 млн. теңгеге «Трихлоридті фосфор және глифосат өндіру»; 4) «Қызылорда қаласында қуаты жылына 197,1 мың тонна табақ шыны өндіру және өңдеу жөніндегі зауыт салу»).*

14. Жобаларды қарау кезінде жергілікті қамту бойынша сараптамалар мен жобалар бойынша салалық қорытындылардың уақтылы берілуі қамтамасыз етілмеген, бұл тұтастай алғанда жобалардың Индустрияландыру картасына уақтылы енгізілуіне және олардың іске асырылу тиімділігіне әсер етеді.

Мәселен, «QazIndustry» АҚ *«Тау-кен байыту комбинатын салу және «Айдарлы» мыс кен орнын және «Жанар» жерасты сулары кен орнын өнеркәсіптік игеру»* жобасы бойынша жергілікті қамту бойынша сараптаманы 2020 жылғы 20 қарашада немесе **1 жылдан астам** уақытқа кешіктіріп берген.

№32 жобаларды енгізу қағидаларының 45 және 50-тармақтары бұзыла отырып, *«Қуаты 400 000 тонна кальцийлендірілген сода зауытын салу»* жобасы Индустрияландыру картасына жергілікті қамту бойынша сараптама жүргізусіз енгізілген. Оның үстіне, «QazIndustry» АҚ жергілікті қамту бойынша сараптамалық қорытындыны **1 жылдан астам** уақытқа кешіктіріп берген.

№32 жобаларды енгізу қағидаларының 55-тармағы бұзыла отырып, *«Тау-кен байыту комбинатын салу және «Айдарлы» мыс кен орнын және «Жанар» жерасты сулары кен орнын өнеркәсіптік игеру»* жобасын Индустрияландыру картасына енгізу жөніндегі ұсыным туралы шешім 2019 жылғы 24 желтоқсанда жергілікті қамту бойынша сараптама болмаған кезде, **4 айдан астам** уақытқа кешігіп қабылданған.

Сондай-ақ, №32 Қағидалардың 47-тармағы бұзыла отырып, «Қуаты 400 000 тонна кальцийленген сода зауытын салу» жобасы салалық комиссияның отырысында **1 жылдан астам** уақытқа кешіктіріліп қаралған.

15. №32 жобаларды енгізу қағидаларының 61-тармағының 1) тармақшасы бұзыла отырып, «Ақтоғай КБК» құрылысы» және «Бозшакөл КБК» құрылысы» жобалары Индустрияландыру картасынан 2021 жылдың қазан айында ғана алынып тасталған, ал кәсіпорындар жоспарланып отырған өндіріс көлеміне 2018-2020 жылдардың қорытындылары бойынша қол жеткізген, бұл осы жобаның іске асырылуын мониторингілеудің нашарлығын көрсетеді.

16. Карталардың іске асырылуын сапалы мониторингілеудің болмауы қолданылатын қолдау құралдарының нәтижелілігін және оларды одан әрі жетілдіру жолдарын нақты анықтауға мүмкіндік бермейді. «QazIndustry» АҚ Комитетпен 2020-2021 жылдары жасалған шарттар шеңберінде жүргізген мониторинг қорытындылары бойынша кәсіпорындар алған қолдау шаралары туралы ақпаратты жергілікті атқарушы органдардың барлығы бірдей ұсынған жоқ, атап айтқанда 2020 жылы 1 709 жобаның 690-ы *(****40,4%****)* бойынша және 2021 жылы 1552 жобаның 884-і *(****56,9%****)* бойынша ұсынылды. Кәсіпорындарға қолдау көрсету шаралары бойынша ұсынылған деректерде қандай оператор шараларды, нақты шаралар түрлерін ұсынғанын анықтау мүмкін емес және сомалар көрсетілмеген, өйткені ақпарат «шаралар көрсетілді» деген тұжырыммен ғана шектеледі.

17. Комитетке 2020-2021 жылдары Карталар мониторингі бойынша ақпараттық-талдау қызметтерін көрсету шеңберінде «QazIndustry» АҚ-ның сапасыз орындалған жекелеген жұмыстары, атап айтқанда, жобалардың паспорттарын дайындау бойынша, 2010-2019 жылдары енгізілген жобалардың саны бойынша, жобалардың құны және құрылған жұмыс орындарының саны бойынша фактілер анықталды.

Мәселен, «QazIndustry» АҚ дайындаған 2021 жылы пайдалануға берілетін Карталардың 129 жобасының паспорттары бойынша және 2021 жылғы жобалар бойынша жүргізілген жұмыс туралы есепте 2021 жылы 14 998 жұмыс орнын құра отырып, жалпы сомасы 1 278,8 млрд. теңгеге 129 жобаны іске қосу жоспарланғаны туралы ақпарат көрсетілген, ал іс жүзінде паспорттарда көрсетілген инвестициялар көлемі 1 136,4 млрд. теңгені немесе айырма **142,4 млрд. теңгені** құрайды. Сондай-ақ, жұмыс орындарының саны бойынша факт 11 987 адамды құрайды немесе **3011** адамға алшақтық бар.

2020 жылы пайдалануға берілетін Карталар жобаларының дайындалған 158 паспортында және 2010-2020 жылдары енгізілген Карталардың 100 негізгі жобасының паспорттарында кәсіпорындар алған мемлекеттік қолдау шаралары жөніндегі ақпарат *(қолдау шаралары кімнен алынды, қолдау сомасы, жер учаскесін бөлу туралы шешім, қай жылы және т.б.)* толық көлемде көрсетілмеген, сондай-ақ жобалардың ағымдағы жағдайы нақтыланбаған *(ақпарат кәсіпорынның тұрақты жұмыс істейтіндігін көрсетумен ғана шектелген, бұл ретте нақты объект пайдалануға берілген кездегі өнім шығару көлемі, себептері және т.б. көрсетілмеген).*

Карталар жобаларының ағымдағы жағдайы бойынша талдамалық анықтамада *(«цифрлардағы Индустрияландыру картасы»)* 2020 жылғы 10 айдағы жобалар бойынша жинақталған деректер көрсетілген, ал №37 шарттың техникалық ерекшелігіне сәйкес 2020 жылғы 8 айдағы деректер қажет, сондай-ақ өңдеу өнеркәсібінің секторлары бойынша алынған салым бойынша талдау толық көлемде ашылмаған.

«QazIndustry» АҚ құрастырған 2020 жылғы атқарылған жұмыс туралы есепте *(«Ақпараттың ауқымды базасы» қосымшасы)* 53 699-дан 17 644 дерек жоқ немесе толықтығы небәрі **67%** *(өндірілген өнімнің заттай және құндық мәндегі көлемі, экспорт көлемі, жобалық қуатты игеру, көрсетілген қолдау шаралары, жылдар бойынша жобаға инвестициялар* *млн.тг. %, жобаның бірегейлігі).* Сол сияқты, 2021 жылғы есепте 54 632 *(80%)* деректің 11 142-сі жоқ, бұл тұтастай жүргізілген мониторинг сапасына әсер етеді.

Сондай-ақ, дайындалған паспорттарда «QazIndustry» АҚ көрсеткен инвестициялар көлемі бойынша жалпы сомасы 6 705,0 млн. теңгеге 2021 жылы пайдалануға берілетін Карталар жобалары бойынша ақпараттағы деректермен 3 жобаның айырмашылықтары анықталды. Мәселен, *«Электр техникалық жабдық өндірісін ұйымдастыру»* жобасы бойынша (Солтүстік Қазақстан облысы) инвестиция көлемі 6 144,0 млн. теңге мөлшерінде көрсетілген, ал осы жоба бойынша дайындалған паспортта 10 000,0 млн. теңгені немесе **3 856,0** **млн. теңгеге** айырманы құрайды.

18. Комитет бюджет заңнамасын сақтамау фактілеріне жол берген, бұл жалпы сомасы **9,2 млн. теңгеге** 2020-2021 жылдары Карталар мониторингі бойынша ақпараттық-талдау қызметтерін көрсетуге арналған шығындарды артық жоспарлауға әкеп соқты.

19. 2021 жылы 10 өңірдің (*Ақмола, Ақтөбе, Жамбыл, Қостанай, Маңғыстау, Түркістан, ШҚО, Алматы қ., Шымкент қ., Нұр-Сұлтан қ.*) жобаларын іске асыру бойынша өңірлер кәсіпкерлігін қолдау карталары шеңберінде жол карталарын сапасыз әзірлеу фактілері орын алуда. Мәселен, жобаларды іске асыруға жоспарлау бөлігінде жыл қорытындысы бойынша осы өңірлерде енгізілген жобалардың жалпы саны 104-ті құрады, ал Жол карталарында 77 жоба бекітілді немесе айырмашылық 27 жобаны құрады.

Мысалы, Нұр-Сұлтан қаласы әкімінің орынбасары бекіткен Нұр-Сұлтан қаласының кәсіпкерлігін қолдау картасы шеңберінде 2021 жылғы жобаларды іске асыру жөніндегі Жол картасына сәйкес 2021 жылы 5 жобаны іске асыру жоспарланған, ал іс жүзінде 13 жоба немесе 8 жобаға артық іске асырылған.

20. Маңғыстау облысында минералды тыңайтқыштар өндіру зауытын жаңғырту бойынша жұмыстар бірнеше кезеңге бөлінген және Индустрияландыру картасына 2 жоба *(«Минералды тыңайтқыштар өндіру зауытын жаңғырту» (2-кезең), «Дайын өнім шығару бойынша жобалық қуаттылықты ұлғайта отырып, минералды тыңайтқыштар өндіру зауытын жаңғырту (3-кезең Бейтараптандыру бөлімшесінің құрылысы)* ретінде енгізілген, бұл Индустрияландыру картасы жобаларының жалпы санының ұлғаюына әкелді.

21. Кәсіпкерлік кодексінің 105-бабы 2-тармағының 2) тармақшасы және «Құқықтық актілер туралы» Заңның 7-бабы 4-тармағы бұзыла отырып, Комитеттің салааралық үйлестіру басқармасы ережесінің 2.1.7-тармағында «*өңірлер кәсіпкерлігін қолдау карталарын әзірлейді*» функциясы енгізілген, ол Комитеттің құзыретіне жатпайды, өйткені осы функцияны іске асыру **жергілікті атқарушы органдарға** бекітілген.

22. Өнімнің импортын алмастыру және экспорттық әлеуетті іске асыру мақсатында 2023-2024 жылдары жалпы қуаты 900 мың тонна кальцийлендірілген сода өндірісі бойынша 3 жобаны іске қосу жоспарлануда: «Qazaq soda» ЖШС (*Жамбыл обл., жобалық қуаты-жылына 400 мың тонна*), «Павлодар сода» ЖШС (*Павлодар обл., жобалық қуаты – жылына 200 мың тонна*), «Арал сода» ЖШС (*Қызылорда обл., жобалық қуаттылығы – жылына 300 мың тонна*). Елдегі кальцийленген соданы (динатрий карбонаты) ішкі тұтыну 351,4 мың тоннаны құрайды. Осылайша, кальцийлендірілген сода өндірісі бойынша тағы 2 жобаны іске қосу республикада кальцийлендірілген сода **өндірісінің профициті** тәуекелін тудырады.

23. Комитет пен «QazIndustry» АҚ деректері арасында жалпы сомасы 234 418,0 млн. теңгеге 7 жобаның *(«Үлкен диаметрлі болат дәнекерленген құбырлар шығаратын зауыт салу»; «Қуаты 400 000 тонна кальцийленген сода зауытын салу»; «Минералды тыңайтқыштар өндіретін зауытты жаңғырту» («Қазфосфат» ЖШС); «Екібастұз қаласында ферроқорытпа зауытын салу»; «Рельс арқалық зауытын салу»; «Шалқия» полиметалл кен орны базасында КБК салу»; «Кальцийленген сода өндіру зауытын салу»*) құны бойынша алшақтық фактілері анықталды.

Мысалы, Комитет ұсынған деректерге сәйкес «Үлкен диаметрлі болат дәнекерленген құбырларды өндіру зауытын салу» жобасының құны 36 000,0 млн. теңгені құрайды, ал «QazIndustry» АҚ-ның 2021 жылы атқарылған жұмыс туралы есебінде осы жобаның құны 43 000,0 млн. теңге немесе **7 000,0 млн. теңгеге** айырма бар.

24. Комитеттің, ұлттық экономика және энергетика министрліктерінің, «Бәйтерек» ҰБХ» АҚ-ның деректері арасында *«Минералды тыңайтқыштар өндіру зауытын жаңғырту» және «К5 экологиялық класты мотор отынын өндіру»* жобалары бойынша өндірілген өнім көлемі бойынша айырмашылықтар анықталды.

Мысалы, «Минералды тыңайтқыштар өндіру зауытын жаңғырту» жобасы бойынша өндірілген өнімнің (аммофос) заттай көріністегі көлемі:

*мың тонн*

|  |  |  |  |  |  |  |  |
| --- | --- | --- | --- | --- | --- | --- | --- |
| **№ р/с** | **Атауы** | **2016 ж.** | **2017 ж.** | **2018 ж.** | **2019 ж.** | **2020 ж.** | **2021 ж.** |
| 1 | Комитет | 148,1 | 297,7 | 256,3 | 393,4 | 415,7 | 404,1 |
| 2 | ҚР ҰЭМ | - | - | - | 252,2 | - | - |

 **«К5 экологиялық класты мотор отынын өндіру» жобасы бойынша өндірілген өнімнің заттай көріністегі көлемі**

*мың тонн*

|  |  |  |  |  |  |
| --- | --- | --- | --- | --- | --- |
| **№ р/с** | **атауы** | **2018 ж** | **2019** | **2020** | **2021 жыл** |
| 1 | Энергетика министрлігі | 181,4 | 100,7 | 67,1 | 850 |
| 2 | «Бәйтерек» ҰБХ» АҚ | 178,3 | 174,4 | 124,2 | 38,4 *(за 6 месяцев)* |
| 3 | Комитет | - | - | 107,2 |  |
| 4 | ҚР ҰЭМ | - | 110,1*(алдыңғы кезеңдерді қоса алғанда).* | - | - |

25. Комитеттің деректері бойынша *«К5 экологиялық класты мотор отынын өндіру»* жобасы 2016 жылы пайдалануға берілген, ал Энергетика министрлігінің ақпараты бойынша 2018 жылы қолданысқа енгізілген, алайда бұл ретте кәсіпорынның мәлімделген жобалық қуатқа (*жылына 600-850 мың тонна шикізат*) шығуы қамтамасыз етілмеген.

26. Жобаларды Индустрияландыру картасына жобалардың бастамашыларынан өтінімдер берілгенге **дейін** енгізу фактілеріне жол берілген.

Мысалы, «*Рельс-арқалық зауытының құрылысы*» жобасы алғаш рет Индустрияландыру картасына 2013 жылғы 29 наурызда енгізілген, ал оны қосуға өтініш «Ақтөбе рельс-арқалық зауыты» ЖШС-ға **5 айдан кейін** *(2013 жылғы 19 тамыз)* берілді.

Бұл ретте, *«Рельс-арқалық зауытының құрылысы»* жобасын іске асырудың **6 жылы ішінде** (*2016 – 2021жж*.) зауыт Индустрияландыру картасына енгізу кезінде мәлімделген **жобалық қуаты** - 430 мың тоннаға *(200 мың тонна - ұзындығы 120 метр рельстер және 230 мың тонна-сұрыптық прокат шығару)* **шықпады**, бұл жобаны уақтылы және сапалы іске асыруға және оның жоспарланған өндірістік қуатқа шығуына әсер ететін проблемалар анықталған кезде ден қоюдың уақтылы шаралары қабылданбағанын куәландырады.

***2.2.2. «Бәйтерек» ұлттық басқарушы холдингі» АҚ және «Қазақстанның Даму Банкі» АҚ-ның Карталар жобаларын іске асырудағы қызметін бағалау***

 Холдинг қызметінің негізгі мәні ұлттық экономиканы оңтайландыру және дамыту, индустриялық-инновациялық жобаларды іске асыру кезінде бизнес-бастамаларды қолдау бойынша олардың қызметін үйлестіру мақсатында өзіне меншік құқығымен тиесілі және сенімгерлік басқаруға берілген компаниялар акцияларының пакеттерін (*жарғылық капиталға қатысу үлестерін)* тиімді басқару, сондай-ақ Қазақстан Республикасының агроөнеркәсіптік кешенін дамытуды заңды тұлғаларды тиімді басқару жолымен ынталандыру болып табылады.

Холдинг құрылымына 68 еншілес және тәуелді ұйым (бұдан әрі - ЕТҰ) кіреді, соның ішінде: бірінші деңгейдегі 12 ұйым, екінші деңгейдегі 39 ұйым, үшінші деңгейдегі 12 ұйым, төртінші деңгейдегі 3 ұйым және бесінші деңгейдегі 2 ұйым.

Холдинг республикалық бюджет қаражаты және ҚР Ұлттық қоры қаражаты есебінен кәсіпкерлік субъектілеріне кредит беру тетіктерін іске асыру арқылы Карталар жобаларын іске асыруға қатысады.

2015-2019 жылдарға арналған ИИДМБ шеңберінде карталардың жобаларын іске асыруға 505 900,0 млн. теңге сомасында қаражат бағытталды, соның ішінде: ҚР Ұлттық қорының қаражаты есебінен – 250 000,0 млн. теңге, республикалық бюджет есебінен – 255 900,0 млн. теңге.

Көрсетілген қаражаттан «Даму» КДҚ» АҚ-ға өңдеу өнеркәсібінің шағын және орта кәсіпкерлік субъектілерінің инвестицияларын кейіннен кредиттеу үшін қарыз алушы арқылы екінші деңгейдегі банктерде қаражатты шартты орналастыру үшін жалпы сомасы 200 000,0 млн. теңгеге бюджеттік кредит түрінде ұлттық қордың қаражаты жіберілген.

«ҚДБ-Лизинг» АҚ «Бизнестің жол картасы 2020» бизнесті қолдау мен дамытудың бірыңғай бағдарламасы шеңберінде ұзақ мерзімді лизингтік қаржыландыруды ұсыну үшін 57 500,0 млн. теңге мөлшерінде кредиттік қаражат жіберді.

«Қазақстанның Даму Банкі» АҚ 2014-2021 жылдар ішінде бюджет қаражатына жалпы сомасы 228 000,0 млн. теңгеге 25 жобаны кредиттеуді жүзеге асырды, соның ішінде:

- Ұлттық қордан сомасы 50 000,0 млн. теңгеге;

- республикалық бюджеттен сомасы 178 000,0 млн. теңгеге.

Бұдан басқа, «ҚДБ» АҚ Карталар жобаларын кредиттеуге сомасы 1 777 137,9 млн. теңгеге *(01.01.2021 ж. факті)* өзге де тартылған қарыз қаражаты жіберілді.

2021 жылдың 31 желтоқсанына республикалық бюджет қаражаты мен Ұлттық қор қаражаты 100%-ға игерілген.

Жеке сектор мен Үкімет үшін ірі инфрақұрылымдық және индустриялық жобаларды бағалау және құрылымдау жөніндегі оператор болып табылатын «ҚДБ» АҚ-ның рөлі өнеркәсіп және инфрақұрылым саласындағы жобаларды уақтылы және толық қаржыландыруды қамтамасыз ету болып табылады.

«ҚДБ» АҚ-ның бюджет қаражатын басым пайдалануы банктің маржиналдылығын арттыруға мүмкіндік берді. Мәселен, нарықтық қарыздарды арзандату және түпкілікті қарыз алушы үшін сыйақы мөлшерлемесін төмендету мақсатында бюджет қаражаты банкке 0,15%-бен бөлінді. Қаражат ИИДМБ жобаларын қаржыландыруға республикалық бюджет қаражаты бойынша жылдық 8%-дан 11%-ға дейінгі мөлшерлемелер бойынша, Ұлттық қор қаражаты бойынша жылдық 7%-бен бағытталды. Берілетін қарыздар бойынша сыйақы мөлшерлемелерін есептеу «ҚДБ» АҚ-ның қаржылық тәуекелдерін басқару қағидаларымен реттеледі, онда қарыз алушылар үшін сыйақы мөлшерлемесінің шамасы туралы қорытынды шешімді «ҚДБ» АҚ уәкілетті органдары (*Инвестициялық комитет, Кредиттік комитет, Басқарма, Директорлар кеңесі*) түпкілікті қабылдайтыны көрсетілген.

«ҚДБ» АҚ 2015-2019 жылдарға арналған ИИДМБ шеңберінде жобаларды «Қазақстанның Даму Банкі» АҚ қаржыландыру бағдарламасын әзірледі *(Банктің Директорлар кеңесінің 21.12.2016 жылғы шешімімен (189-2016-13 хаттама) (бұдан әрі - Бағдарлама),* онда «ҚДБ» АҚ-ның 2015-2019 жылдарға арналған ИИДМБ іске асыру шеңберінде инвестициялық жобаларды республикалық бюджет қаражаты есебінен қаржыландыруының негізгі шарттары айқындалған.

Қаржыландыру көздері болып мыналар белгіленді:

Бірінші көз - жылдық 0,15% мөлшерлемемен 178 млрд. теңге мөлшеріндегі Холдингтің қарыз қаражаты, оның көзі республикалық бюджет болып табылады;

Екінші көз – Бағдарламаны қаржыландыру мақсаттары үшін 178 млрд. теңгеге дейінгі мөлшерде «ҚДБ» АҚ бөлетін өзге де қаражат.

ИИДМБ бағдарламасы шеңберінде жобаларды қаржыландырудың жалпы пропорциясы айқындалды:

- 50% республикалық бюджет қаражаты есебінен (*бірінші көз*);

- 50% ИИДМБ бағдарламасы шеңберінде тартылған «ҚДБ» АҚ меншікті қаражаты есебінен *(екінші көз).*

2014-2021 жылдар кезеңінде мемлекет бөлген қаражат және тартылған нарықтық қаражат есебінен «ҚДБ» АҚ 25 жобаны қаржыландырды. Көрсетілген жобалардың ішінен 21 жоба пайдалануға берілді *(3 жобаны 2023 жылы пайдалануға беру жоспарлануда, 1 жоба міндеттемелерді өтей отырып, «ҚДБ» АҚ-дан шықты).* Іске асырылған жобалармен 2014-2021 жылдары 13 605 жұмыс орны құрылды, жалпы сомасы 718 922,7 млн. теңгеге салықтар төленді, 1 612 404,9 млн. теңгеге өнімдер экспортталды.

1. Республикалық бюджет қаражатын 100% игерген кезде ИИДМБ бағдарламасы шеңберінде тартылған «ҚДБ» АҚ өзге де қаражаты бойынша (*РБ қаражатына*) 2021 жылғы 31 желтоқсанға **34 658,5 млн. теңге** мөлшерінде қалдық бар екенін атап өту қажет, бұл жобалардың іске асырылуын қаржыландырудың жалғасуына байланысты.

2. «ҚДБ» АҚ-ның ИИДМБ инвестициялық жобаларын қаржыландыруының әртүрлі пропорциялары байқалады. Мысалы, жобалар бойынша:

1) «Бройлер өсіру бойынша құс фабрикасының құрылысы – 1-2 кезек» 27 343 млн. теңге игерілді, соның ішінде:

- РБ есебінен 17 405 млн. теңге немесе жалпы соманың 64%;

- ИИДМБ шеңберінде «ҚДБ» АҚ тартқан өзге қаражат есебінен 9 938 млн. теңге немесе жалпы соманың 36%.

 Жобаны іске асыру кезеңінде *(жоба 2018 жылғы желтоқсанда жүргізілді)* 1450 жұмыс орны құрылды, жалпы сомасы 4 705,1 млн. теңгеге салықтар төленді, өнім экспорты жүргізілген жоқ *(жоба экспортқа бағдарланған емес).*

 2) «Метил-третбутил эфир және полипропилен өндірісі», 9 000 млн. теңге игерілді, соның ішінде:

- РБ қаражаты есебінен 6 000 млн. теңге немесе жалпы соманың 66,7% ;

- ИИДМБ шеңберінде «ҚДБ» АҚ тартқан өзге де қаражат есебінен 3 000 млн. теңге немесе 33,3%.

Жобаны іске асыру кезеңінде (*жоба 2021 жылдың 3 тоқсанында жүргізілді)* 152 жұмыс орны құрылды, жалпы сомасы 196,8 млн. теңгеге салықтар төленді, өнім экспорты жүргізілген жоқ.

3) «Шымкент МӨЗ-ін жаңғырту және реконструкциялау», 51 447,1 млн. теңге игерілді, соның ішінде:

- РБ есебінен 42 410,6 млн. теңге немесе жалпы соманың 82,4% ;

- 9 036,5 млн. теңге ИИДМБ шеңберінде «ҚДБ» АҚ тартқан өзге де қаражат есебінен.

Жобаны іске асыру кезеңінде *(жоба 2019 жылы жүргізілді)* 445 жұмыс орны құрылды, жалпы сомасы 69 535,8 млн. теңгеге салықтар төленді, өнім экспорты жүргізілген жоқ.

4) «Қарағанды облысының Жәйрем кентінде полиметалл кендерін қайта өңдеу бойынша тау-кен байыту комбинатын салу», 33 000 млн. теңге немесе РБ қаражаты есебінен 100% игерілді.

Жобаны іске асыру кезеңінде *(жоба 2021 жылғы мамырда жүргізілді)* 636 жұмыс орны құрылды, жалпы сомасы 17 726,0 млн. теңгеге салықтар төленді, өнім экспорты 656,4 млн. теңгені құрады.

 3. Республикалық бюджеттен алынған неғұрлым «арзан» қарыздар есебінен жобаларды іріктеу және қаржыландыру пропорциялары реттелмеген. Мысалы, бір кәсіпорынға төмен мөлшерлемемен игерілген соманың 100%-на жеңілдікті кредит беріледі, басқа кәсіпорындарға игерілген соманың 23%-на жеңілдікті кредит беріледі. Толықтай РБ есебінен қаржыландырылған жобалар бар, ИИДМБ шеңберінде «ҚДБ» АҚ тартқан өзге де қаражат есебінен ғана қаржыландырылған жобалар да бар.

4. №603 ҚРҮҚ бекітілген ИИДМБ үшін «Бәйтерек» ҰБХ бюджеттік кредиттеудің негізгі шарттарының 1-тармағының 7) тармақшасы сақталмаған, оған сәйкес түпкілікті қарыз алушы үшін пайыздық мөлшерлеме жылдық 11%-дан аспауға тиіс.

Мәселен, 2017 жылғы 14 тамыздан бастап «ҚДБ» АҚ» «Макинск құс фабрикасы» ЖШС» -ға бройлерлерді өсіру бойынша құс фабрикасының құрылысы-1-кезек инвестициялық жобасын іске асыруға жылдық **12%**-бен 5,712 млрд. теңге мөлшерінде кредит берді *(2016 жылғы 28 желтоқсандағы №93-СМ-С/05 кредит желісін ашу туралы келісімге сәйкес).*

*Анықтама ретінде: 2016 жылғы 28 қарашада «Бәйтерек» ҰБХ» АҚ және «ҚДБ» АҚ арасында №141/202-ДОЗ-Z/19 қарыз шарты жасалды, кейіннен «ҚДБ» АҚ ИИДМБ жобаларын кредиттейді, кредитті игеру кезеңі – 27.10.2019 жылға дейін.*

5. «Макинск құс фабрикасы» ЖШС үшін пайыздық мөлшерлемені жылдық 12%-дан 9,44%-ға дейін төмендету туралы шешім 25.07.2018 ж. №56 хаттамаға сәйкес қабылданды, іс жүзінде пайыздар 07.11.2018 ж. бастап немесе шешім қабылданғаннан кейін 90 күн өткен соң төмендетілді, себебі – пайыздық мөлшерлемені төмендетуге қосымша келісімдерге қол қоюдың ұзақ мерзімі.

 6. «Бәйтерек» ҰБХ» АҚ-ның «Бройлерлерді өсіруге арналған құс фабрикасының құрылысы 1, 2-кезек» жобасы бойынша есептік деректерінде қате мәліметтер көрсетілген, мәселен «ҚДБ» АҚ 07.11.2018 ж. дейін жылдық 12%-бен 5 712,0 млн. теңге сомасында кредит берген, бұл ретте «Бәйтерек» ҰБХ» АҚ ақпаратында сыйақы мөлшерлемесі 9,44% және 9,15% көрсетілген *(«Бәйтерек» ҰБХ» АҚ 18.03.2022 ж. № 1404 хатына(№ 1, № 2, № 3 қосымшаларға сәйкес*).

7. «Бәйтерек» ҰБХ» АҚ «Бройлерлерді өсіруге арналған құс фабрикасының құрылысы 1, 2-кезек» жобасын іске асыруға қарыз берген кезде қарыз беру шарттарына сәйкес, қарыз алушыны өз қаражаты есебінен қарыз қаражатының пайдаланылуын мониторингілеу бойынша қызметтер көрсетуге сарапшыны тартуға міндеттейті. Мәселен, «Бройлер өсіруге арналған құс фабрикасының құрылысы – 1-кезек» жобасы бойынша кредит беру кезінде сарапшы қызметінің құны *(«Делойт ТФС» ЖШС*) 78,5 млн. теңгені, 2-кезеңге 74,48 млн. теңгені құрады.

8. «Қарағанды қаласында ферросилиций өндіру зауытын салу» *(«YDD Corporation» ЖШС*), «Қуаты жылына 5 млн. тонна руда, Қарағанды облысының Жәйрем кентінде полиметалл кендерін қайта өңдеу жөніндегі тау-кен байыту комбинатын салу» *(«Жәйрем КБК» АҚ)* жобалары белгіленген мерзімде **жобалық қуатқа шыққан жоқ** *(жабдықтың жаңғыртылуына және пандемия кезіндегі шектеу шараларына байланысты).*

9. «Қазақстан Республикасындағы сәулет, қала құрылысы және құрылыс қызметі туралы» Заңның 60-бабының 1-тармағы, ҚР 1.03-01-2016 «Кәсіпорындардың, ғимараттар мен құрылыстардың құрылыс ұзақтығы және бітімі» ҚН 5.1-тармағы бұзыла отырып, «Метил-трет-бутил эфирін өндіру зауыты (МТБЭ)» жобасы құрылысының нормативтік мерзімі сақталмаған *(нормативтік мерзімі - 15 ай, іс жүзінде - 27 айдан астам.).* Осыған ұқсас, «Шымкент МӨЗ-ін жаңғырту және реконструкциялау» жобасы бойынша *(нормативтік мерзімі - 34 ай, іс жүзінде – 41 ай)* және «Шымкент қаласындағы кернеуі 110 және 220 кВ күштік трансформаторларды өндіру зауыты» жобасы бойынша *(нормативтік мерзімі - 10 ай, іс жүзінде - 22 ай)* мерзім сақталмаған.

10. Индустрияландыру картасына енгізілген «ЭТБЭ/МТБЭ және ұнтақты полипропилен өндіру зауытын салу» жобасы **толық көлемде іске асырылмаған**, себебі жобаның өтініш берушісі «Шымкент химиялық компаниясы» ЖШС «Шымкент қаласында метил-трет-бутил эфирін өндіру зауытын салу» жобасын іске асырды. Бұл ретте «Полипропилен өндіру зауытын салу» жобасы аудит жүргізу кезінде іске асырылмаған. Ұсынылған ақпаратқа сәйкес қазіргі уақытта жобалау компаниясы құрылды, полимерлеу технологиясының лицензиарларымен келіссөздер жүргізілуде, содан кейін ТЭН әзірлеу жоспарлануда.

11. 2020-2021 жылдар кезеңінде «Шымкент МӨЗ-ін жаңғырту және реконструкциялау» жобасы шикі мұнайды өңдеудің **мәлімделген көлеміне** **шыққан жоқ** *(мұнай жеткізу көлемдеріндегі ауытқулар)*. Осыған ұқсас, 2019-2021 жылдар кезеңінде «Шымкент қаласында кернеуі 110 және 220 кВ күштік трансформаторларды өндіру зауыты» жобасы трансформаторлар өндірісінің **мәлімделген көлеміне шықпады** *(зауытта қуаты 500 кВ трансформаторлар мен реакторларды іске қосу)*.

***2.2.3. Жергілікті атқарушы органдардың Карталар жобаларын іске асыруы***

Жалпы өңірлер бойынша есептіліктің белгіленген нысандары мен тиісті әдістеменің болмауы *(«2015-2019 жылдарға арналған ИИДМБ «Бағдарламаның іске асырылу тетігі, басқарылуы және мониторингі» деген 5.4-бөлімінің 2-тармағында көзделген)* жергілікті уәкілетті органдарға ағымдағы үрдістер мен проблемалық мәселелерді уақтылы анықтау, оларды шешу жолдарын айқындау, сондай-ақ өңірдің индустриялық-инновациялық саясатын жетілдіру жөнінде ұсынымдар әзірлеу үшін өңірлердің индустриялық-инновациялық дамуына жүйелі мониторинг және талдау жүргізуге мүмкіндік бермегендігі анықталды.

Нәтижесінде, Өңірдің кәсіпкерлігін қолдау карталарының жобаларын мониторингілеу бойынша жұмыс **жүйелі сипатта болған жоқ**. Инвестициялық жобаларды іске асыру кезінде талдамалық ақпаратты құру және жағымсыз оқиғаларға уақтылы ден қою шараларын қабылдау үшін қажетті ақпаратты жинау, талдау және қорыту бекітілмеген нысандар бойынша жүргізілген, бұл дұрыс емес ақпаратты ұсыну тәуекеліне әкеп соғады.

Бұдан басқа, 2020 жылғы қыркүйекте №32 жобаларды енгізу қағидаларына өзгерістер енгізілгенге дейін *(индустрияландыру картасының және кәсіпкерлікті қолдау карталарының жобаларын алып тастау шарттарын айқындау бөлігінде)* заңнамада **жобаларды алып тастау бойынша тетік пен өлшемшарттар болмаған.** Нәтижесінде өңірлер кәсіпкерлікті қолдау картасынан жобаларды алып тастау мәселесі бойынша шешімдерді және жоба бойынша Индустрияландыру картасына енгізу ұсынымдарын өңірлер өз бетінше, өңірдің Үйлестіру кеңесінің отырысында қабылдаған.

***Ақмола облысы***

1. «Ақмола облысының кәсіпкерлік және туризм басқармасы» ММ-да (*бұдан әрі - Ақмола облысының КБ*) инвестициялық жобаларды мемлекеттік қолдау шаралары бойынша анық ақпарат жоқ. Мәселен, 13 кәсіпорын бойынша Ұлттық қордан берілген 18,2 млрд. теңге сомасындағы мемлекеттік қолдау шаралары ескерілмеген. Аталған факті «Даму» өңірлік филиалында жүргізілген үстеме тексеру нәтижелері бойынша анықталды.

2. Ақмола облысының КБ мониторингті жүзеге асыру кезінде 2021 жылғы 31 желтоқсандағы жағдай бойынша 2014 жылдан бастап мемлекеттік қолдау шараларын алмаған 35 инвестициялық жоба Өңірлердің кәсіпкерлігін қолдау картасынан шығарылмаған.

3. Ақмола облысының жекелеген жобалары бойынша өндірістік жүктеменің төмендігі байқалады, мысалы:

«Ақмола Бидай» ЖШС жобалық қуаты жылына 57 мың тонна болғанда 2021 жылы өндірістік жүктеме 2,1 мың тоннаны немесе жобалық қуаттың 4%-ын құрады *(мемлекеттік қолдау – 3,16 млрд. теңге);*

«Вектор» комбайн зауыты» ЖШС жобалық қуаты жылына 300 бірлік, 2019 жылы 26 бірлік немесе жобалық қуаттың 9%-ы шығарылды. 2020-2021 жылдары өндіріс жүзеге асырылмады *(мемлекеттік қолдау – 1,1 млрд. теңге);*

«Асыл Арман» ЖШС жобалық қуаты жылына 4,2 мың тонна болған кезде 2021 жылы өндірістік жүктеме 0,9 мың тоннаны немесе жобалық қуаттың шамамен 22%-ын құрады *(мемлекеттік қолдау - 2,47 млрд. теңге).*

Аталған жобалар бойынша Ұлттық қор қаражатынан мемлекеттік қолдау шаралары **6,73 млрд. теңгені** құрады, бұл ретте өндіріс деңгейі жыл сайын төмендеп келеді.

4. Өңірлік индустрияландыру картасы шеңберінде іске асырылған пайдалануға берілген инвестициялық жобалардың ішінде 6 жоба тоқтап тұр. Бұл ретте жұмсалған инвестициялардың жалпы көлемі 2,4 млрд. теңгені және жұмыс орындарының жоспарлы саны 148 бірлікті құрады.

5. «Қазгер Құс» ЖШС 2020 жылдан бастап 2021 жылға дейінгі кезеңде құндық мәнде 86%-ға (*жылына 5 088,0 млн. теңгеге*) өсу кезінде заттай мәнде өндіріс көлемі жылына 32,3 млн. данаға (*11%-ға*) ұлғайды. Бұл ретте, 2015-2021 жылдар кезеңінде Ұлттық қор қаражатынан 5,6 млрд. теңге мөлшерінде көрсетілген мемлекеттік қолдау шаралары **өнім құнының төмендеуіне әсер еткен жоқ**, яғни инвестициялық жобаны іске асыру оң әлеуметтік әсерге әкеп соқпады. Бұған өнім құнының өсуі дәлел, 2015 жылы 1 жұмыртқаның құны 12,49 теңгені құраса, 2021 жылы оның құны 34,53 теңгеге дейін 22,04 теңгеге немесе **176%-ға** өскен.

6. №675 жобаларды енгізу қағидаларының 4-1-тармағына және №32 жобаларды енгізу қағидаларының 6-тармағына сәйкес келмей, **15 инвестициялық жоба** 2015-2019 жылдарға арналған ҮИИДМБ және ИИДМБ басымдықтарына сәйкес келмейтіндер ретінде картаға енгізілген, бұл кейіннен олардың алып тасталуына және іске асырылмауына алып келді. Бұдан басқа, Карталардан шығарылған 19 жоба бойынша мемлекеттік қолдау шаралары көрсетілмеді, бұл да олардың іске асырылмауының негізгі себептері болды.

7. №32 жобаларды енгізу қағидаларының 62-тармағы бұзыла отырып, қуаттарды 70% және одан жоғары деңгейде үздіксіз жүктеу кезінде **21 инвестициялық жоба** картадан шығарылмаған.

8. Инвестициялық жобаларды жоспарлау сатысында сапасыз пысықтау **41 жобаны** немесе 187 жобаның 21,9%-ын *(2014-2021 жылдар кезеңі ішінде)* алып тастауға және **40 жобанының** немесе **21,4%-ның** пайдалану **мерзімдерінің ұзаруына** алып келді, бұл №675 жобаларды енгізу қағидаларының 2-тармағының 1) тармақшасын және №32 жобаларды енгізу қағидаларының 2-тармағының 1) тармақшасын бұзу болып табылады.

9. Ақмола облысының КБ ұсынған мәліметтерден екінші бесжылдық *(2015-2019 жылдар)* және үшінші бесжылдық *(2020-2025 жылдар)* карталары жобаларының негізгі үлесі тамақ өнімдері саласындағы өңдеу өнеркәсібіне және өзге де металл емес минералдық өнімдер өндірісіне тиесілі.

2015-2019 және 2020-2025 жылдарға арналған ИИДМБ-да көзделген өзге басым салалар бойынша екінші *(2015-2019 жылдар)* және үшінші *(2020-2025 жылдар)* бесжылдықтың өңірлік индустрияландыру карталарында жобалардың болмауы экономиканың басқа секторларына инвестициялар тарту бойынша жұмыстың жеткіліксіздігін және өңір экономикасын әртараптандырудың жоқ екендігін куәландырады.

10. Өңірлік картаға енгізу үшін жобаны қарау мерзімдерінің өтінім берілген күннен бастап асып кетуі, Ақмола облысының КБ жобаны картаға енгізу бойынша №675 және №32 жобаларды енгізу қағидаларында көзделген құжаттардың толық тізбесін ұсынбауы, жобалардың картаға уақтылы енгізілмеуі, қарау және ҚР аумағын ұйымдастыру схемасына сәйкестігіне ұсынымдар беру үшін материалдарды ҚР ИИДМ-ге уақтылы жіберілмеу, құжаттарды белгіленген мерзімнен кейін Өңірлік палатаға жіберу орын алған, бұл №32 жобаларды енгізу қағидаларының 14, 25, 26-тармақтарын бұзу болып табылады. Бұдан басқа, Ақмола облысының КБ ұсынған өңірлік сараптама қорытындысында оны жүргізу күні қамтылмаған, бұл оның уақтылы жүргізілгенін анықтауға мүмкіндік бермейді, бұл №32 жобаларды енгізу қағидаларының 15-тармағына сәйкес келмейді.

11. Ақмола облысы өңірлік палатасының жоба бойынша ұсынымдарды бермеуі, сондай-ақ ИИДМ ИДК-ге салалық тиесілілігі бойынша сараптама қорытындысын мерзімдерді бұза отырып ұсынуы фактілері бар, бұл №32 жобаларды енгізу қағидаларының 25, 27-тармақтарын бұзу болып табылады.

12. Карталарды іске асыруға тартылған кәсіпкерлік субъектілеріне көрсетілген мемлекеттік қолдау шаралары санының теріс серпінін атап өту қажет. Бұдан басқа, 2018 жылы өңірдің кәсіпкерлік субъектілеріне қаржылық қолдау көрсету шаралары жүзеге асырылмаған, бұл осы шаралардың кәсіпкерлікті дамытудағы рөлінің нашар екендігін көрсетеді.

***Қарағанды облысы***

1. Қарағанды облысының Кәсіпкерлікті қолдау картасын іске асырылған кезеңде жобаларды қосу, алып тастау *(«Көмір-химия өнімдерін өндіру зауытын және көмір өндіру разрезін салу (өтініш беруші «Арбат БК» ЖШС), «Инвестордың қатысуымен Қарағанды облысында көмірді байыту немесе көмір-химия өнімдерін өндіру зауытын салу» («Шұбаркөл Премиум» АҚ),* жобаларды іске асыру мерзімдерін өзгерту *(«Жылына 350 мың тонна арнайы кокс өндіретін зауыт салу» («Шұбаркөл Көмір» АҚ),* өңірлік карталарды қайталау *(2015 жылдың наурызы - 2017 жылдың қаңтары аралығында 2 өңірлік карта қолданыста болды),* ИИДМБ басымдықтарына сәйкес келмейтін жобаларды уақтылы алып тастамау *(«Тауарлық жұмыртқа өндіру үшін құс фабрикасын реконструкциялау» жобалары, өтініш беруші «Қарағанды-Құс» ЖШС, «Құс фабрикасын салу» жобасы, өтініш беруші «Сау өнімдер» ЖШС картадан тиісті норма енгізілгеннен 2-3 жыл өткен соң алып тасталды*) бөлігінде көптеген қателіктер, кемшіліктер мен сәйкессіздіктерге жол берілген.

2. Жобалардың іске асыру мерзімдері мен жобалық қуатына шығу мерзімінің көптеген ауысуы өтінімдерді қарау сатысында жобалардың іске асырылуына **терең талдау жүргізілмейтіндігін көрсетеді**, бұл жобалардың жоспарлы деректерінің түзетулерін одан әрі туындатты.

3. Қарағанды облысының Кәсіпкерлікті қолдау картасынан қаржылық дәрменсіздік, залалдылық себебінен жобаларды алып тастау өңірдің әлеуметтік-экономикалық көрсеткіштеріне әсер етті, мысалы, 1 229 жұмыс орнының ашылмауы, сомасы 29 835,0 млн. теңгеге инвестициялар салудан әсер алмау, бұл өз кезегінде өңір бюджетіне салықтардың түсуіне, сондай-ақ экспорт көлеміне әсер етті.

4. Жобаларды өңірлік картаға қосуға арналған жобалаушылардың өтінімдерін қарау кезінде өтінімдерді жасау және бекіту күндерінің болмауы, әкімдіктің жауапты қызметкерінің өтінімді қабылдағаны туралы белгілердің болмауы *(«Техникалық кремний өндірісі бойынша № 2 кен қыздыру пешін қалпына келтіру және іске қосу», «Металл бұйымдарын өндіру үшін цех салу», «Қарағанды қ. ферросилиций өндіретін зауыт салу», «Қазақстан Республикасының Қарағанды облысында агломерациялық фабрикасы бар Сарыарқа ферроқорытпа зауытын салу», «Катод мысын шығару зауытын салу»),* Өңірлік сараптамалар қорытындыларының белгіленген талаптарға сәйкес келмеуі *(«Көпірлі және төрттағанды крандар шығару», «Техникалық кремний өндіру жөніндегі № 2 кен қыздыру пешін қалпына келтіру және іске қосу», «Металл бұйымдарын өндіру үшін цех салу», «Қазақстан Республикасының Қарағанды облысында агломерациялық фабрикасы бар Сарыарқа ферроқорытпа зауытын салу»),* уәкілетті орган берген салалық сараптамалар қорытындыларының белгіленген талаптарға сәйкес келмеуі *(«Қарағанды қаласында ферросилиций өндіру зауытын салу», «Қарағанды қаласында құю өндірісін жаңғырту, көрме-кеңсе орталығы бар байыту фабрикасын салу», «Қазақстан Республикасының Қарағанды облысында агломерациялық фабрикасы бар Сарыарқа ферроқорытпа зауытын салу»)* бөлігінде №32 жобаларды енгізу қағидаларын және №675 жобаларды енгізу қағидаларын бұзуға жол берілген.

5. Бастапқы перспективалылығы мен рентабельділігіне, сондай-ақ көрсетілген мемлекеттік қолдау шараларына қарамастан, «Көпір және төрттағанды крандар шығару», «Техникалық кремний өндірісі бойынша № 2 кен қыздыру пешін қалпына келтіру және іске қосу», «Металл бұйымдарын өндіруге арналған цех салу» жобалары **шығынды болып, жабылды**.

6. Қарағанды облысының жекелеген жобалары пайдалануға берілгеннен кейінгі кезеңде мемлекеттік қолдау шаралары көрсетілгенімен, жобалық қуатына жете алмаған, мысалы:

«Алтай Полиметаллы» ЖШС-ның жобалық қуаты жылына 3 млн. тонна кен болған жағдайда 2021 жылы өндірістік жүктеме 36,6 мың тоннаны немесе жобалық қуаттың 1,2%-ын құрады *(мемлекеттік қолдау – жер учаскесі берілді);*

«Төлеуов» ЖК жобалық қуаты жылына 300 тонна өнім болса, 2021 жылы 21 тонна немесе жобалық қуатының 7%-ын өндірді (*мемлекеттік қолдау – жер учаскесі берілді*);

«Эдванс Майнинг Технолоджи» ЖШС жобалық қуаты жылына 300 тонна мыс, өндірістік жүктелімі 2018 жылы 1,0 тоннаны немесе жобалық қуатының шамамен 0,3%-ын құрады. 2019-2021 жылдары өндіріс көлемі бойынша ақпарат жоқ *(мемлекеттік қолдау – жер учаскесі берілді);*

7. Кәсіпкерлік басқармасы кәсіпкерлік субъектілеріне көрсетілген мемлекеттік қолдау шаралары бойынша ақпараттың болмауына байланысты Қарағанды облысында жеке (*шағын және орта*) кәсіпкерлікті дамыту және қолдау бойынша, соның ішінде Өңірлік кәсіпкерлікті қолдау картасына енгізілген жобаларды іске асыру бойынша **жүктелген міндеттерді іске асырмайды.**

8. Қарағанды облысында өңдеу өнеркәсібі саласындағы басым секторлардағы жобалар іске асырылды және субсидиялау және/немесе кепілдік беру түрінде мемлекеттік қолдау көрсетілген, бұл ретте өңірлік кәсіпкерлікті қолдау картасына кірмеген жобалар өңір деңгейінде индустриялық-инновациялық жүйені мониторингілеу (іске асыру) құралы ретінде **өңірлік картаның рөлін жояды.**

9. Өңірде өнеркәсіп салалары, индустриялық-инновациялық саясат салаларында басшылықты жүзеге асыратын мемлекеттік орган Өнеркәсіп және индустриялық-инновациялық даму басқармасы болып табылады. Сонымен қатар, Кәсіпкерлік басқармасына өңірлік картаны іске асыруға *(индустриялық-инновациялық даму жөніндегі өңірлік үйлестіру кеңесінің жұмысын ұйымдастыру)* және кәсіпкерлікті қолдауға *(мемлекеттік саясатты іске асыру, жеке кәсіпкерлікті қолдау және дамыту, жеке кәсіпкерлікті дамыту үшін жағдайларды қамтамасыз ету, жеке кәсіпкерлікті мемлекеттік қолдауды қамтамасыз ету)* тікелей қатысты функциялар жүктелген.

Қызметтің бірыңғай бағытына әсер ететін басқармалар арасындағы функциялардың бөлінуі Өңірлік картаның орындалуын мониторингілеуге және тікелей іске асырылуына **теріс әсер етті.**

***Солтүстік Қазақстан облысы***

1. Өңірлік картаның іске асырылған 58 инвестициялық жобасының 9 жобасы тоқтап тұрғаны/жұмыс істемейтіні, 11 жоба бойынша өндірістік жүктеменің төмендігі, 1 кәсіпорын жабылғаны анықталды.

2. Өңірлік картаға кіретін жекелеген кәсіпорындар жоспарланған өндірістік қуатына жете алмаған, мысалы:

- «Петропавл ауыр машина жасау зауыты» АҚ өндірістік қуаты жылына 1500 тонна өнім болса, нақты 2019 жылы 9 тонна немесе өндірістік қуатының 0,6%-ын шығарған. Бұл ретте, 2020-2021 жылдары зауыт тоқтап тұрған;

- «Қазақстандық фанер компаниясы» ЖШС өндірістік қуаты жылына 1200 мың текше метр, іс жүзінде 2021 жылы жоспарлы қуатының 7%-на жүктелген.

3. Солтүстік Қазақстан облысы әкімдігінің кәсіпкерлік және индустриялық-инновациялық даму басқармасында (*бұдан әрі - СҚО КБ*) инвестициялық жобаларды мемлекеттік қолдау шаралары бойынша анық ақпарат жоқ. Мәселен, өңірлік картаға кіретін 7 кәсіпорын бойынша 1,16 млрд. теңге сомасындағы мемлекеттік қолдау шаралары өңдеу өнеркәсібі саласында жұмыс істейтін шағын және орта кәсіпкерлік субъектілерін қолдау бағдарламасы шеңберінде Ұлттық қордан берілген қаражат ескерілмеген. Аталған факті «Даму» өңірлік филиалында жүргізілген үстеме тексеру нәтижелері бойынша анықталды.

4. Жекелеген кәсіпорындар 2014 жылдан бастап инвестициялық жобаларды іске асыруға бюджет қаражатын пайдаланған кезде жыл сайын жобалық қуатына қол жеткізбейді, бұл сомасы 1,61 млрд. теңгеге бөлінген қаражатты тиімсіз пайдалану тәуекелдерінің ұлғаюына алып келеді:

- «Универсал фирмасы» ЖШС асфальтбетон зауытын сатып алуға 0,582 млрд. теңге сомасында Ұлттық қор қаражатын пайдалану кезінде 2020-2021 жылдары зауыттың өндірістік жүктемесі жобалық қуаттың шамамен 30%-ын құрайды.

- «SMBGROUP Family» ЖШС 2021 жылы өндірістік қуаты мәлімделген жобалық қуаттың 9,8%-ын құрады. Мемлекеттік қолдау шарасы 0,523 млрд. теңгені құрады *(ҰҚ қаражаты - 460 млн. теңге, субсидиялау – 5,3 млн. теңге, кепілдендіру – 27,1 млн. теңге, инфрақұрылымдық қолдау - 30,8 млн. теңге).*

- «Тайынша Май» ЖШС өндірістік қуаты жылына 300 мың тонна болғанда, іс жүзінде 2021 жылы 11,6 мың тонна немесе мәлімделген қуаттың 4%-ын өндірді, жыл сайын көрсеткіш төмендеп келеді. Субсидиялау түріндегі мемлекеттік қолдау шарасы 0,503 млрд. теңгені құрады.

5. №32 жобаларды енгізу қағидаларының шарттарына сәйкес мемлекеттік қолдау шараларын алмаған жобалар өңірлердің кәсіпкерлігін қолдау карталарына енгізілмейді. Сонымен қатар, СҚО КБ инвестициялық жобалар мониторингін жүзеге асыру кезінде өңірлер кәсіпкерлігін қолдау картасынан 4 жобаны алып тастамаған.

6. №32 жобаларды енгізу қағидаларының 4-1-тармағына сәйкес келмей, 1 инвестициялық жоба ҮИИДМБ басымдықтарына сәйкес келмейтін жоба ретінде картаға енгізілген, бұл кейіннен оның алып тасталуына және іске асырылмауына алып келді. Бұдан басқа, картадан шығарылған 6 жоба бойынша мемлекеттік қолдау шаралары көрсетілмеді, бұл да олардың іске асырылмауының негізгі себептері болды.

7. Қуаттылығы 70% және одан жоғары деңгейде үздіксіз жүктеу кезінде №32 жобаларды енгізу қағидаларының 62-тармағы бұзыла отырып, **16 инвестициялық жоба** картадан шығарылмаған.

8. Инвестициялық жобаларды жоспарлау сатысында сапасыз пысықтау **29 жобаны** немесе 95 жобаның **30,5%-ын** (*2014-2021 жылдар кезеңі ішінде*) **алып тастауға** және **35 жобаның** немесе **36,8%**-ының **пайдалану мерзімдерін ұзартуға** әкеп соқты, бұл №675 жобаларды енгізу қағидаларының 2-тармағының 1) тармақшасын және № 32жобаларды енгізу қағидаларының 2-тармағының 1) тармақшасын бұзу болып табылады.

9. СҚО КБ ұсынған мәліметтерден екінші бесжылдық (*2015-2019 жылдар*) және үшінші бесжылдық (*2020-2025 жылдар*) карталары жобаларының негізгі үлесі тамақ өнімдері саласындағы өңдеу өнеркәсібіне және өзге де металл емес минералдық өнімдер өндірісіне тиесілі.

2015-2019 және 2020-2025 жылдарға арналған ИИДМБ-да көзделген өзге басым салалар бойынша екінші (*2015-2019 жылдар*) және үшінші (*2020-2025 жылдар*) бесжылдықтың өңірлік индустрияландыру карталарында жобалардың болмауы экономиканың басқа секторларына инвестициялар тарту жұмысының жеткіліксіздігін және өңір экономикасын әртараптандырудың жоқ екендігін куәландырады.

10. СҚО КБ №675 және №32 жобаларды енгізу қағидаларында көзделген жобаларды картаға енгізу бойынша құжаттардың толық тізбесін ұсынбаған.

11. Бұдан басқа, СҚО КБ ұсынған өңірлік сараптама қорытындысында оны өткізу күні қамтылмаған, бұл оның өткізу уақтылығын анықтауға мүмкіндік бермейді.

12. Сондай-ақ, Солтүстік Қазақстан облысы өңірлік палатасының жоба бойынша ұсынымдарды ұсынбауы, сондай-ақ ИИДМ ИДК-ге салалық тиістілік бойынша сараптама қорытындысын, ИИДМ ҚІК-ге жобаның ҚР аумағын ұйымдастырудың Бас схемасына сәйкестігіне қорытынды беру мерзімдерін бұза отырып ұсыну фактілері бар, бұл №675 жобаларды енгізу қағидаларының 11-тармағын және №32 жобаларды енгізу қағидаларының 26, 27-тармақтарын бұзу болып табылады.

13. СҚО кәсіпкерлік субъектілеріне көрсетілген мемлекеттік қолдау шараларының негізгі үлесі ақпараттық қолдауға тиесілі екенін атап өту қажет, бұл өңірде индустриялық-инновациялық қызметті дамыту үшін заңнамада көзделген басқа шаралар бойынша жергілікті деңгейде мемлекеттік қолдауды қамтамасыз ету бойынша СҚО КБ өткізетін іс-шаралардың жеткіліксіздігін көрсетеді.

14. СҚО ҚК-де жылдар бөлінісінде көрсетілген мемлекеттік қолдау шаралары бойынша мәліметтер жоқ, бұл мемлекеттік қолдау бағдарламалары шеңберінде қаржылық қолдау алушылардың санына Карталарды іске асыруға тартылған ШОБ субъектілерінің, қаржылық қолдау алушылардың үлесін айқындауға мүмкіндік бермейді.

15. Басқарманың мемлекеттік қолдау шараларын алған, бірақ Картаға енбеген экономиканың басым секторларындағы жобалардың іске асырылуы бойынша мәліметтері жоқ.

***Түркістан облысы***

1. Түркістан облысының кәсіпкерлік және сауда басқармасы (*бұдан әрі – Түркістан облысының КБ*) өңірдің кәсіпкерлігін қолдау картасын (ЖТ) әзірлеу бойынша функцияны жүзеге асырмайды (*Ереженің 16-тармағының 1) тармақшасы*). Оны іс жүзінде Түркістан облысының инвестициялар және экспорт басқармасы іске асырады.

2. Түркістан облысының КБ-да Өңірдің кәсіпкерлігін қолдау карталарының жобаларын іске асыруға тартылған кәсіпкерлік субъектілеріне мүліктік, инфрақұрылымдық, ақпараттық және өзге де шаралар түрінде көрсетілген мемлекеттік қолдау шаралары бойынша ақпарат жоқ. Бұл ретте, Басқарманың міндеттері мен функцияларына жеке кәсіпкерлікті дамыту үшін жағдайлар жасау, жергілікті деңгейде жеке кәсіпкерлікті мемлекеттік қолдауды қамтамасыз ету, сондай-ақ сауда қызметі субъектілерін экономикалық ынталандыру шараларын қолдану кіреді.

3. Түркістан облысы өңірлік картасының жобалары бойынша пайыздық мөлшерлемені субсидиялау түріндегі мемлекеттік қолдаудың қаржылық шараларымен тек 13 жоба қамтылған, бұл индустриялық жобаларды мемлекеттік қолдау шараларының тиімділігінің төмендігін айғақтайды.

4. Жекелеген инвестициялық жобалар *(«Ауыл шаруашылығы өнімдерін бастапқы өңдейтін және көтерме-бөлшек саудада өткізетін көлік-логистикалық кешен салу және пайдалану» (бастамашысы «PROFINVESTMENT» ЖШС), «Каустикалық сода, поливинилхлорид (ПВХ) және цемент өндіру жөніндегі химиялық кешен салу» (бастамашысы «Сазтөбе химиялық кешені» ЖШС), «Бақша дақылдарын жоғары сапалы азық-түлікке сақтау және өнеркәсіптік өңдеу бойынша агроөнеркәсіптік кешен салу» (бастамашысы «Тансари Трейдинг А» ЖШС)* Өңірлік үйлестіру кеңесі оң шешім қабылдағаннан кейін 6 айдан астам уақыт өткен соң Түркістан облысының кәсіпкерлік картасына енгізілген, бұл «Түркістан облысының бизнесі» өңірлік үйлестіру кеңесі туралы ереженің 13-тармағының 2-бөлігін бұзу болып табылады.

5. Аудит жүргізу кезінде Өңірлік үйлестіру кеңесінің шешімімен мақұлданған «Ет өңдеу кешенінің құрылысы және қызметін ұйымдастыру» *(бастамашысы «АМАНТА корпорациясы» ЖШС),* «Автоклавты қатырудың қуысты бетонынан газоблок өндіретін зауыт құрылысы» *(бастамашысы «RZN» ЖШС)* жобалары Түркістан облысының Кәсіпкерлікті қолдау картасына енгізілмеген.

6. 2021 жылы «Түркістан облысы Түлкібас ауданында 1 211 000 тірі салмаққа күркетауық етін өсіру және қайта өңдеу құс кешенінің құрылысы» *(бастамашысы «Табиғи өнім LTD» ЖШС)* және «Құс етін өндіру және қайта өңдеу» *(бастамашысы «Ынтымақ» ӘКК» ӨК)* жобалары Түлкібас ауданы әкімдігінің хаты негізінде ларды алып тастау бойынша себептер көрсетілмей алып тасталған, бұл №32 жобаларды енгізу қағидаларының 62-тармағының 2-бөлігін бұзу болып табылады.

7. «Түркістан облысының инвестициялар және экспорт басқармасы» ММ (*бұдан әрі - Түркістан облысының ИЭБ*) жобаларды өңірдің кәсіпкерлігін қолдау картасына енгізу кезінде өңірлік кәсіпкерлер палатасының ұсынымдары, өңірлік сараптама, ҚР аумағын ұйымдастырудың Бас схемасына сәйкестігі туралы қорытынды, сондай-ақ уәкілетті органның салалық қорытындыларының болуы бөлігінде №32 жобаларды енгізу қағидаларының талаптарын сақтамайды.

8. Аудиттелетін кезеңде өңірлік картадан олардың қаржылық дәрменсіздігі, залалдылығы, іске асырудан бас тартуы себебінен 49 жоба алып тасталған, бұл өңірдің әлеуметтік-экономикалық көрсеткіштеріне теріс әсер етті, соның ішінде жұмыс орындарының ашылмауы, салық төлемдерінің түспеуі, экспортқа бағдарланған жобалар бойынша экспорт көлемінің болмауы.

9. «Темір-бетон бұйымдарын өндіру зауытын салу» *(бастамашысы «Көктал Групп» ЖШС),* «Тауарлық бетон және асфальтбетон қоспаларын өндіру зауытын салу» *(бастамашысы «Elit Stroy M&A» ЖШС),* «Барит концентратын алумен Аңсай кен орнының барит кендерін өнеркәсіптік игеру» (*бастамашысы «Еlit Stroy M & A» ЖШС*) *(бастамашысы «Металлинвест» ЖШС),* «Балық өңдеу бойынша» Forellenhof Lenger» балық аулау шаруашылығын құру» *(бастамашысы «Бурмистров О. Н.» ЖК),* «Балықты қайта өңдеу бойынша қуаты 30 000 тонна құс етін өндіру жөніндегі құс кешені» (*бастамашысы «АК Kazyna» ЖШС),* «Биоэтанол өндіру зауытының құрылысы» *(бастамашысы «Отырар био Тех» ЖШС),* «Абаил» кен орнында темір кенін өндіруді және байытуды ұйымдастыру» (*бастамашысы «Ferrum Construction» ЖШС)*  жобаларын іске асыру мерзімдерін бірнеше рет ауыстыру фактілері байқалады, бұл олардың тиімді жүзеге асырылмағанын көрсетеді.

10. Түркістан облысының ЭҰИ-да Түркістан облысының Кәсіпкерлікті қолдау картасының жобалары бөлінісінде инвестициялар көлемі, жұмыс орындарының саны, өндірістің нақты көлемі (заттай және ақшалай мәнде), төленген салықтар сомасы, экспорт көлемі бойынша жобалар бөлінісінде мәліметтер жоқ.

***Шымкент қаласы***

1. Шымкент қаласы әкімдігінің 2018 жылғы 18 шілдедегі № 73 қаулысымен бекітілген Шымкент қаласы әкімдігінің жанындағы «Бизнес Шымкент» өңірлік үйлестіру кеңесі туралы ережеге сәйкес кеңесті төраға – Шымкент қаласы әкімінің орынбасары басқарады. Сонымен бірге, Ереженің көрсетілген нормасы №32 жобаларды енгізу қағидаларының 2-тармағының 5) тармақшасына қайшы келеді, онда өңірлік үйлестіру кеңесін облыстардың, Нұр-Сұлтан, Алматы және Шымкент қалаларының әкімдері басқарады деп көрсетілген.
2. Шымкент қаласының 2020-2025 жылдарға арналған кәсіпкерлікті қолдау картасына енгізілген 6 жоба бойынша: «Жазба қағаз бұйымдарын өндіру зауыты» *(бастамашысы «Qagaz ordasy» ЖШС),* «Халық тұтынатын тауарлар зауытын салу» *(бастамашысы «TABA Industrial» ЖШС),* «Қара металл сынықтарын қайта өңдеу зауыты» (*бастамашысы «NurKazMetal» ЖШС*), «Металл емес шыны пластик арматура өндірісі» *(бастамашысы «ЮжСтройСервис» ЖШС),* «Алаңы 6 гектар өнеркәсіптік жылыжай» *(бастамашысы «Taza Onim» ЖШС),* «Алаңы 2 гектар өнеркәсіптік жылыжай» *(«Колесников» ЖК бастамашысы)* осы жобаларды Шымкент қаласының Кәсіпкерлікті қолдау картасына енгізу бойынша Өңірлік үйлестіру кеңесінің шешімі жоқ.
3. Іске асырылып жатқан «Жүн өңдеу цехының құрылысы» *(«Токтиев А. К.» ЖК),* «Металл емес шыны пластик арматура өндірісі» *(«ЮжСтройСервис» ЖШС),* «Металл басқыштар өндіру зауытының құрылысы» *(«TABA INDUSTRIAL» ЖШС),* «Заманауи жылыжай кешенін ұйымдастыру» *(«КОЛЕСНИКОВ» ЖК)* жобалары Қазақстан Республикасын индустриялық-инновациялық дамытудың 2020 – 2025 жылдарға арналған мемлекеттік бағдарламасының басымдықтарына сәйкес келмейді.

 Бұдан басқа, «Шымкент қаласында түсті металдар концентратын алу бойынша шикізатты қайта өңдеу қондырғысын сала отырып, ғимаратты қосалқы объектілер ретінде реконструкциялау» жобасы салалық сараптамалық қорытындысыз Өңірдің кәсіпкерлігін қолдау картасына енгізілген.

1. «Базальт кенін қайта өңдеу және сэндвич-панельдер өндіру кешені» *(бастамашысы «Халифа и К» ЖШС) (мемлекеттік қолдау шеңберінде индустриялық аймақта жер учаскесі берілген)* және бұрын 2010-2014 жылдарға арналған кәсіпкерлікті қолдау картасына кірген «Аяқ киім өндіру фабрикасын ұйымдастыру» (*бастамашысы «Оңтүстік Қазақстан аяқ киім фабрикасы» ЖШС*) жобаларының іске асырылуы қазіргі уақытта олардың **жұмыс істемеуіне** байланысты тиімсіз болып табылады, соның салдарынан жұмыс орындары құрылмаған және өңірдің дамуына әлеуметтік-экономикалық әсер көрсетілмеген.

5. Өңірлік картаға кіретін жекелеген кәсіпорындар жоспарланған өндірістік қуатқа жете алмады, мысалы:

- «Әлем Бетон» ЖШС өндірістік қуаты жылына 250 мың тонна, іс жүзінде 2021 жылы жоспарлы қуатының 15%-на жүктелген.

- «Shymkent Smelting» ЖШС жобалық қуаты жылына 12000 тонна болғанда, 2021 жылы өндірістік жүктемесі 3400 тоннаны немесе жобалық қуатының шамамен 28%-ын құрады.

6. «Макулатурадан картон қағаз өндіру зауыты» (*бастамашысы «Kaz Bio Life» ЖШС*), «Түсті металл бұйымдарын құю жөніндегі шағын зауыт құрылысы» *(бастамашысы «Нұр-kz» ЖШС),* «Газоблоктарды шығару жөніндегі зауыт құрылысы» *(бастамашысы «Корпорация «Аманта» ЖШС),* «Синтетикалық иірімжіп өндірісі» *(бастамашысы «Назар-Текстиль» ЖШС),* «Қағаз бұйымдарын өндіру» (*бастамашысы «Ardis Co» ЖШС*), «Аралас иірімжіп өндірісі» (*бастамашысы «Azala Cotton» ЖШС (2-кезек*)) жобалары **оларды іске асыру мерзімдерінің бірнеше рет ауыстырылуына** байланысты іске асырылуы жеткілікті тиімді емес болып табылады, нәтижесінде жұмыс орындары құрылмаған және өңірдің дамуына әлеуметтік-экономикалық әсер көрсетілмеген.

 7. «Металлургия зауытының құрылысы» (*бастамашысы «Амир-А» ЖШС (Sin Yuan Steel)*), «Дизель генераторы зауытының құрылысы» (*бастамашысы «New technology Ltd» ЖШС*), «Қара қорғасынды қайта өңдеу» (*бастамашысы «Shymkent Smelting» ЖШС*), «Кілемдер мен кілемшелер өндірісі» (*бастамашысы «Бал Декор» ЖШС*), «Қант және тәтті печенье өндіру желісі» (*бастамашысы «Рахат-Шымкент» ЖШС*) 2019-2021 жылдар кезеңінде **жобалық қуатқа қол жеткізбеуге** байланысты жеткілікті тиімді емес.

 8. «Шымкент қаласының кәсіпкерлік және индустриялық-инновациялық даму басқармасы» ММ-да көрсетілетін мемлекеттік қолдау шаралары туралы мәліметтер жоқ, бұл жобаларға мониторинг жүргізудің жеткіліксіз сапасын куәландырады.

 Мемлекеттік аудит қорытындысы бойынша сомасы **840,0** млн. теңгеге бюджет қаражатының тиімсіз пайдаланылуы, рәсімдік бұзушылықтардың **111** фактісі және **2** жүйелік кемшілік анықталды.

 **2.3. «Даму» кәсіпкерлікті дамыту қоры» АҚ-ның ӨФ-де жүргізілген үстеме тексерулердің нәтижелері** *(№2 қосымша*).

 2.4. «Steel Manufacturing» ЖШС-да жүргізілген аудит нәтижелері *(№3 ҚБП қосымша*).

 **III. Қорытынды бөлік.**

 **3.1. Мемлекеттік аудит барысында қабылданған шаралар:** қабылданған жоқ.

 **3.2. Мемлекеттік аудит нәтижелері бойынша тұжырымдар:**

 1. 2010-2021 жылдар кезеңінде қабылданған көптеген бағдарламалық құжаттарға (*Индустриялық-инновациялық даму стратегиясы, Индустриялық-инновациялық даму тұжырымдамалары, 2015-2019 жылдарға, 2020-2025 жылдарға арналған ҮИИДМБ, ИИДМБ, Өндірістік қуаттарды ұтымды орналастыру схемасы, салалық бағдарламалар*) қарамастан, елдің ЖІӨ-де өңдеуші өнеркәсіптің жалпы қосылған құны үлесінің өсуі 2014 - 2021 жылдар аралығында 4%-дан аспады.

 2. ҚР ИИДМ және ҚР ҰЭМ Индустрияландыру картасының және Өңірлер кәсіпкерлігін қолдау карталарының жобаларын үйлестіруге жауапты органдар ретінде Карталардың жобаларын іске асыруды үйлестіруді толық көлемде қамтамасыз етпейді, бұл туралы есептік ақпараттың нақты деректерге сәйкессіздігі куәландырады.

 3. Комитетке бекітілген Карталарға енгізілген жобалардың іске асырылуын үйлестіру бойынша міндет тиісті деңгейде орындалмаған, яғни Карталар жобаларына мониторинг жүргізудің нақты көрсеткіштері мен алгоритмін айқындалмай орындалған.

4. Бекітілген есептілік нысандарының, сондай-ақ мониторинг жүргізу әдістемесінің болмауы, сондай-ақ Карталарға енгізілген жобалардың іске асырылуын үйлестіру бойынша жеткіліксіз және жүйесіз жұмыс ағымдағы үрдістер мен проблемалық мәселелерді уақтылы анықтауға, оларды шешу жолдарын айқындауға, сондай-ақ Комитетте де, өңірлер деңгейінде де индустриялық-инновациялық саясатты жетілдіру бойынша ұсынымдар әзірлеуге мүмкіндік бермеді.

 5. Карталар жобаларына жүргізілетін мониторингінің сапасына теріс әсер ету Министрліктің ведомстволары арасында аудиттелетін кезеңде Карталарға енгізілген жобалардың іске асырылуын мониторингілеу бойынша функциялардың бірнеше рет берілуіне әкеп соқты.

 6. ҮИИДМБ-да көзделген Индустрияландыру картасы жобаларының мониторингі үшін ақпараттық-талдау жүйесін енгізу жүзеге асырылған жоқ, соның нәтижесінде 2014-2021 жылдары жобалар мониторингі цифрлық қамтамасыз ету мүмкіндіктері пайдаланылмай жүргізілді.

 7. Жобаларды енгізу қағидалары нормаларының сақталмауы жобалардың бастамашыларынан өтінімдер берілгенге дейін жобаларды Индустрияландыру картасына енгізуге, сондай-ақ жергілікті қамту бойынша сараптамалардың, жобалар бойынша салалық қорытындылардың уақтылы берілмеуіне әкеп соқты, бұл тұтастай алғанда жобалардың Индустрияландыру картасына уақтылы енгізілуіне және олардың іске асырылу тиімділігіне әсер етті.

 8. Жекелеген проблемалық жобаларды іске асыру мерзімін ауыстыру бөлігінде Индустрияландыру картасына өзгерістер енгізбеу фактілері орын алды.

 9. Комитетке 2020-2021 жылдардағы Карталар мониторингі бойынша ақпараттық-талдау қызметтерін көрсету шеңберінде «QazIndustry» АҚ-ның сапасыз орындалған жекелеген жұмыстары, атап айтқанда, жобалардың паспорттарын дайындау бойынша, 2010-2019 жылдары енгізілген жобалардың саны бойынша, жобалардың құны және құрылған жұмыс орындарының саны бойынша фактілер анықталды.

 10. «QazIndustry» АҚ-ға карталар мониторингі бойынша ақпараттық-талдау қызметтерін көрсетуге арналған шығындарды жоспарлау кезінде Комитет 2020 - 2021 жылдары жалпы сомасы 9,2 млн. теңгеге артық қаражат жоспарлаған.

11. «ҚДБ» АҚ жобаларын қаржыландыру кезінде ИИДМБ шеңберінде: РБ қаражаты есебінен және ИИДМБ шеңберінде тартылған «ҚДБ» АҚ өзге де қаражаты есебінен қаржыландырудың әртүрлі пропорциялары байқалады.

 12. «ҚДБ» АҚ-да төмен мөлшерлемелер бойынша бюджет қаражаты есебінен кредит беру үшін жобаларды іріктеу өлшемшарттары жоқ. Нәтижесінде, бір кәсіпорынға жобаның барлық құнына төмен мөлшерлемемен жеңілдікті кредит берілсе, басқа кәсіпорындарға жоба құнының бір бөлігіне жеңілдікті кредит берілетін сәйкессіздіктер бар.

 13. Пайдалануға берілген жобалар өндірісті толық қуатында жүзеге асырмайды. Бұдан басқа, өнімге сұраныстың төмендеуі, тауардың бәсекеге қабілетсіздігі, сондай-ақ басқа да бірқатар факторлар нәтижесінде өндірістің төмендеуі орын алды, бұл кейіннен жобаларды іске асыруға бөлінген қаражаттың тиімсіз пайдаланылу тәуекелін арттырады.

 14. «ҚДБ» АҚ толық көлемде қаржыландырған жекелеген жобалар жоспарланған жобалық қуатына шықпады (*пандемияның әсері, жобалар параметрлерінің өзгеруі және т.б.*).

 15. «ҚДБ» АҚ жобаларды іске асыруға қарыз беру кезінде қарыз алушыны қарыз қаражатының пайдаланылуын мониторингілеу бойынша қызметтер көрсетуге сарапшы тартуға (*қарыз алушының қаражаты есебінен*) міндеттейді.

 16. Мемлекеттік қолдау шараларын көрсету кезінде, соның ішінде Ұлттық қордан қаражат бөлу кезінде жобаны іске асырушыға мемлекет алдында белгілі бір міндеттемелер мысалы: инвестициялық жобаны іске асыру кезінде өңір үшін белгілі бір әлеуметтік-экономикалық әсерге қол жеткізу, өндіріс көлемін ұлғайту және басқа да негізгі көрсеткіштер бекітілмейді. Жобаны іске асырушының мемлекет алдындағы міндеттемелерінің болмауы бюджет қаражатын тиімсіз пайдалану, банкроттық немесе жобаның жабылу тәуекелдеріне әкеп соғады.

 17. Өңірлердің кәсіпкерлігін қолдау карталарын іске асыру кезеңінде жауапты жергілікті атқарушы органдар: жобаларды негізсіз/уақтылы енгізбеу немесе алып тастау, жобаларды іске асыру мерзімдерін өзгерту, өңірлік карталарды қайталау, ИИДМБ басымдықтарына сәйкес келмейтін жобаларды уақтылы алып тастау бөлігінде көптеген қателіктер, кемшіліктер мен сәйкессіздіктерге жол берді.

 18. Жобалардың іске асыру мерзімдері мен жобалық қуатына шығу мерзімдерінің бірнеше рет ауыстырылуы өтінімдерді қарау сатысында жобалардың іске асырылуына терең талдау жүргізілмейтіндігін көрсетеді, бұл осы жобалардың жоспарлы түзетулеріне әкеп соққан.

 19. Өңірлік карталардың жекелеген жобалары бастапқы перспективалылығы мен рентабельділігіне, сондай-ақ көрсетілген мемлекеттік қолдау шараларына қарамастан шығынды болып, жабылып қалған.

 20. Өңірлерде өңдеу өнеркәсібі саласындағы басым секторлардағы және субсидиялау және/немесе кепілдік беру түрінде мемлекеттік қолдау көрсетілген, бұл ретте кәсіпкерлікті қолдаудың өңірлік карталарына кірмеген жобалар іске асырылды, бұл өңір деңгейінде индустриялық-инновациялық жүйені мониторингілеу (іске асыру) құралы ретінде өңірлік картаның рөлін нивелирлейді.

 21. Өңірлік карталарға кіретін кәсіпорындардың жобалық қуатының көрсеткіштері жүктеменің төмен болуына және сұраныстың болмауына байланысты жыл сайын төмендеп келеді, бұл мемлекеттік қолдау шараларының тиімділігінің төмендігін айғақтайды.

 22. Өңірлердің кәсіпкерлік басқармаларында көрсетілген мемлекеттік қолдау шаралары бойынша жүйелі ақпарат жоқ, бұл өңірлерде жеке кәсіпкерлікті дамыту және қолдау бойынша, соның ішінде кәсіпкерлікті қолдаудың өңірлік карталарына енгізілген жобалар бойынша оларға жүктелген міндеттердің толық орындалмағанын куәландырады.

 23. №32 жобаларды енгізу қағидаларының талаптары орындалмайды, оған сәйкес мемлекеттік қолдау шараларын алмаған жобалар Өңірлердің кәсіпкерлігін қолдау картасынан шығарылуы тиіс.

 24. Мемлекеттік қолдау шараларын көрсету жүйелендірілмеген, есепке алудың бірыңғай тетігі, сондай-ақ «Даму» кәсіпкерлікті дамыту қоры» АҚ өңірлік филиалдарымен өзара іс-қимылды үйлестіру жоқ, бұл бюджеттік инвестицияларды бақылауды, сондай-ақ олардың пайдаланылуын тиімділігін бақылауды төмендетеді.

 25. Өңірлерде өңірдің кәсіпкерлігін қолдау карталары шеңберінде жобаларды іске асыратын кәсіпорындарға мемлекеттік қолдау шараларын көрсетудің төмен деңгейі байқалады.

 26. «Бизнес Шымкент» өңірлік үйлестіру кеңесі туралы ереже Өңірлік үйлестіру кеңесін басқаратын төраға лауазымы бөлігінде №32 жобаларды енгізу қағидаларына сәйкес келмейді.

 **3.3. Мемлекеттік аудиттің нәтижелері бойынша ұсынымдар мен тапсырмалар:**

 1. Есеп комитетінің отырысында республикалық және өңірлік индустрияландыру карталарына енгізілген жобалардың іске асырылу тиімділігін бағалау, сондай-ақ квазимемлекеттік сектор субъектісі активтерінің басқарылуын талдау бойынша мемлекеттік аудиттің нәтижелері қаралсын.

 **2. Қазақстан Республикасының үкіметіне:**

 1) уәкілетті органдар мен жауапты орындаушылар тарапынан Индустрияландыру картасы және Өңірлер кәсіпкерлігін қолдау карталары жобаларының іске асырылуын мониторингілеу және бақылау сапасын арттыру бойынша шаралар қабылу;

 2) құрылып жатқан Қазақстан Республикасы өнеркәсібінің ұлттық ақпараттық жүйесіне Бірыңғай индустрияландыру картасы жобаларына электрондық мониторинг, соның ішінде Қазақстан Республикасының Стратегиялық жоспарлау және реформалар агенттігі Ұлттық статистика бюросының және Қазақстан Республикасының Қаржы министрлігі Мемлекеттік кірістер комитетінің ақпараттық жүйелерімен интеграциялау арқылы жүргізу функцияларын енгізу;

 3) *(№3 ҚБПҮ қосымша);*

 4) *(№3 ҚБПҮ қосымша);*

 5) әзірленіп жатқан Индустриялық-инновациялық жобаларды бірыңғай индустрияландыру картасына енгізу қағидаларына инвестициялық жобаны іске асыру кезеңінің қандай сатысында жобаларды Бірыңғай индустрияландыру картасына қосу үшін өтінім берілетінін айқындайтын норманы енгізу;

6) инвестициялық жобаларды қаржыландыруды қамтамасыз ету үшін кейіннен «Қазақстанның Даму Банкі» АҚ кредит бере отырып, «Бәйтерек» ұлттық басқарушы холдингі» АҚ-ға бюджеттік кредит беру шарттарын кейіннен айқындау кезінде «Қазақстанның Даму Банкі» АҚ-ның бюджеттік кредиттен алынған қаражат есебінен және нарықтық қаражат есебінен әрбір инвестициялық жобаны қаржыландырудың тең пропорцияларын сақтауын ескеру **ұсынылсын.**

 **3. Қазақстан Республикасының Индустрия және инфрақұрылымдық даму министрлігі:**

 1) **2022 жылғы 30 маусымға дейін** заңнаманы бұзуға жол берген лауазымды адамдардың (жауапты жұмыскерлердің) жауапкершілігін қарау бойынша**;**

2) **2022 жылғы 8 тамызға дейін** әзірленіп жатқан Бірыңғай индустрияландыру картасының өнеркәсптік-инновациялық жобаларын мониторингтеу әдістемесіне жобаларды іске асыруға жауапты мемлекеттік органдар мен жергілікті атқарушы органдардың өзара іс-қимыл тетігін енгізу бойынша;

 3) **2022 жылғы 1 қыркүйекке дейін** Бірыңғай индустрияландыру картасы жобаларының іске асырылуын мониторингтеу мақсатында есептіліктің тиісті нысандарын әзірлеу және белгіленген тәртіппен бекіту бойынша шаралар қабылдасын.

 4. **Қазақстан Республикасының Индустрия және инфрақұрылымдық даму министрлігі «Қазақстан инжиниринг» ұлттық компаниясы» АҚ-мен, «Қазтехнологиялар» АҚ-мен, «Steel Manufacturing» ЖШС-мен** бірлесіп:

 1) **2022 жылғы 30 маусымға дейін** заңнаманың бұзылуына жол берген, соның ішінде «Патрон зауытын салу» жобасының қаржы-экономикалық негіздемесінің нәтижелеріне қол жеткізбегені үшін «Steel manufacturing» ЖШС басшысының жауапкершілігін қарау бойынша шаралар қабылдасын;

 2) *(№3 ҚБПҮ қосымша);*

 3) *(№3 ҚБПҮ қосымша);*

 4) *(№3 ҚБПҮ қосымша).*

 **5.** **«Қазақстан Республикасы Индустрия және инфрақұрылымдық даму министрлігінің Индустриялық даму комитеті» РММ** 2022 жылғы 30 маусымға дейін заңнаманы бұзуға жол берген лауазымды адамдардың (жауапты жұмыскерлердің) жауапкершілігін қарау бойынша шаралар қабылдасын.

 **6. Облыстардың, Нұр-Сұлтан қ. Алматы қ., Шымкент қ. әкімдері 2022 жылғы 1 тамызға дейін** Өңірлердің кәсіпкерлігін қолдау картасы шеңберінде жобаларды іске асыратын кәсіпорындарға көрсетілген мемлекеттік қолдаудың қаржылық шараларының есебін жүргізу бойынша шаралар қабылдасын.

 7. **Қарағанды облысының әкімі**:

 1) **2022 жылғы 30 маусымға дейін** заңнаманы бұзуға жол берген лауазымды адамдардың (жауапты жұмыскерлердің) жауапкершілігін қарау бойынша;

 2) **2022 жылғы 1 тамызға дейін**:

 - «Жылына 350 мың тонна арнайы кокс өндіретін зауыт салу» және «Инвестордың қатысуымен Қарағанды облысында көмір байыту өнімдерін немесе көмір химиясын өндіретін зауыт салу» жобаларын іске асыру кезеңін түзету бөлігінде Өңірдің кәсіпкерлігін қолдау картасына өзгерістер енгізу бойынша;

 - индустриялық-инновациялық даму және кәсіпкерлікті қолдау жөніндегі өңірлік үйлестіру кеңесінің жұмысын ұйымдастыруға қатысты функцияларды Кәсіпкерлік басқармасынан Өнеркәсіп және индустриялық-инновациялық даму басқармасына беру мәселесін қарау бойынша шаралар қабылдасын.

 **8. Шымкент қаласының әкімі:**

1) **2022 жылғы 30 маусымға дейін** заңнаманы бұзуға жол берген лауазымды адамдардың (жауапты жұмыскерлердің) жауапкершілігін қарау бойынша;

2) **2022 жылғы 1 тамызға дейін:**

- Шымкент қаласы әкімдігінің 2018 жылғы 18 шілдедегі №73 қаулысымен бекітілген Шымкент қаласы әкімдігінің жанындағы «Бизнес Шымкент» өңірлік үйлестіру кеңесі туралы ережеге Қазақстан Республикасы Үкіметінің 2016 жылғы 27 қаңтардағы №32 қаулысымен бекітілген Жобаларды индустрияландыру картасына және өңірлер кәсіпкерлігін қолдау карталарына енгізу қағидаларына сәйкес өңірлік үйлестіру кеңесін басқаратын лауазымды айқындау бөлігінде өзгерістер енгізу бойынша шаралар қабылдасын.

 **9. Түркістан облысының әкімі:**

1) **2022 жылғы 30 маусымға дейін** заңнаманы бұзуға жол берген лауазымды адамдардың (жауапты жұмыскерлердің) жауапкершілігін қарау бойынша;

2) **2022 жылғы 1 тамызға дейін** өңірдің кәсіпкерлігін қолдау картасын әзірлеу функциясын Түркістан облысының кәсіпкерлік және сауда басқармасынан Түркістан облысының инвестициялар және экспорт басқармасына беру мәселесін қарау бойынша шаралар қабылдасын.

**3.4. Қосымша:** Мемлекеттік аудит нәтижелері бойынша анықталған бұзушылықтар мен кемшіліктердің жиынтық тізілімі *(№1 қосымша),* «Даму» кәсіпкерлікті дамыту қоры» АҚ-ның өңірлік филиалдарында жүргізілген үстеме тексерулердің нәтижелері *(№2 қосымша),* «Steelmanufacturing» ЖШС-да жүргізілген аудиттің нәтижелері *(№3 ҚБПҮ қосымша),* сондай-ақ аудиторлық қорытындыға басқа да қосымшалар \_\_\_\_парақта.